open-index/open-wikipedia-markdown huggingface dataset:
黃現璠故居

**黃現璠故居**故居係中國現代民族學奠基人黃現璠（已故）舊時住過嘅屋。佢一共有四個故居，一個喺佢出世嗰頭——扶綏縣渠舊鎮三合村渠思屯，另外三個就喺桂林市。家阵淨得渠思屯嗰頭保存得好，而家故居係黃現璠個孫黃君定繼承嘅。2018年，扶綏縣政府出咗幾十萬蚊整靚『黃現璠故居』。
## 位置同特色
渠思屯嘅黃現璠故居就坐落喺而家廣西壯族自治區崇左市扶綏縣渠舊鎮三合村渠思屯嗰頭。
講到扶綏縣，人口大約有 44 萬，當中壯族人就有 35.7 萬，差唔多佔咗成個縣 82%（2010年嘅數據）。至於渠思屯呢度，更加係壯族聚居嘅地方，3600個居民入面，壯族就有3570人，可以話高達 99.5%（2012年統計）。咁大比例嘅壯族人口，自然都影響到黃現璠故居嘅建築風格，令佢充分體現咗傳統壯族農村民居嘅特色。

講起壯族傳統民居，通常分為兩種：半乾欄式同全地居式。喺平原地區同近城鎮嘅壯族人，多數會用磚同木材起屋，外牆會搽白灰，屋簷上面仲會畫啲靚靚圖案。但係住喺偏遠山區嘅壯族人，佢哋屋企大多數都係用泥土同木材搭建嘅瓦房，甚至有啲係草房。

渠思屯離城鎮唔算太遠，而且村民世代喺度居住，所以多數興建土木結構嘅兩耳三間樓房或者平房，有啲屋仲會起四合院，四周砌實圍牆。每間屋一般都會將堂屋、臥房、廚房同埋畜欄分開嚟起。黃現璠故居最初建成嗰陣，亦係跟住呢種傳統款式，屬於一間兩耳三間嘅土木結構樓房，內部格局同樣係堂屋、臥房、廚房同埋畜欄分隔開。

呢種建築設計唔單止實用，更加充分展現咗當地壯族人嘅生活智慧同文化傳統。每一個設計細節都係根據當地氣候、地理環境同埋生活習慣而度身訂造，真正做到實用性同文化特色完美結合。
## 渠思遺韻

渠思屯嘅黃現璠故居係喺清代同治年間起嘅，歷史話長唔長，話短唔短，中間都整修過幾次，但到而家都仲保留住傳統壯族民居嘅特色。
呢座大屋就係一座典型嘅土木結構兩耳三間樓，設計簡簡單單但實用，入面嘅格局好清楚，將堂屋、臥房、廚房同埋畜欄分得好開，啱晒傳統壯族農村人住嘅需要。
故居成個佔地大概有500平方米咁上下，當中實際起咗嘅面積就得200平方米左右。起屋用嘅材料都係就地取材，主要係用當地嘅泥土、木材同埋瓦片，睇得出係貫徹住壯族建築一向都係隨住當地環境嚟起嘅傳統。故居周圍環境好寧靜，樹木又多，有山有水，同成條壯族村寨嘅自然景觀串埋一齊，天衣無縫。
呢座故居唔單止記錄低咗黃現璠後生嗰陣點樣過日子，仲見證住渠思屯呢一帶壯族人點樣過渡到而家，可以話係非常之有文化價值同歷史意義。就因為咁，黃現璠故居喺2017年8月21號正式獲批，列為扶綏縣嘅文物保護單位喇。

## 風水與人傑
渠思屯黃現璠故居嘅地理風水，就好似《扶綏名人傳》入面咁講：

## 生活印記
話說喺渠思屯呢間黃現璠故居，雖然經歷咗歲月洗禮，但入面仲保存住佢當年住嗰陣，用過嘅好多嘢，到而家都仲保存得好好，仲擺喺故居入面畀人參觀。

其中最引人注目嘅，莫過於佢嗰張飽經風霜嘅書枱，上面留低咗無數歲月嘅痕跡，彷彿仍然承載住佢當年伏案筆耕、勤奮治學嘅印記。配合嗰張古樸穩重嘅太師椅，令人仿佛穿越時空，見到黃生當年孜孜不倦鑽研學問嘅身影。

除咗書房裡面啲家具，仲有佢用過嘅裝衫衣箱、木製衣櫃，每一件都透露住濃厚嘅壯族傳統工藝，特別係衣箱上面精雕細琢嘅紋飾，唔單止係當年實用嘅生活用品，更加體現咗當時壯族手工藝之美。

再行遠少少，仲可以見到佢哋一家當年用過嘅日常用品，從簡單嘅飯碗、茶壺，到燒水嘅鐵鼎、舂米嘅石臼，甚至耕田用嘅犁頭、鋤頭、畚箕同埋牛車架生，都一一保留到而家。呢啲物件雖然睇落簡單，但其實每一件都承載住濃厚嘅歲月印記，反映住嗰個時代壯族農耕社會嘅生活點滴。

可以話，呢啲唔單止係黃生曾經用過嘅個人物品，更加係嗰個年代壯族人日常生活嘅一個縮影，記錄住當年鄉村樸實而富有智慧嘅生活方式。唔少來到參觀嘅人都話，呢度每一張枱、每一張櫈、每一件器物，都充滿咗歷史溫度，令人不禁對黃生當年嘅生活點滴產生無限遐想。呢啲珍貴嘅歷史見證，好有歷史價值㗎！確實值得細心保存，代代相傳。
## 參考
* 《20世紀中國學術事業奠基人之一——黃現璠的生平及其學術成就》，載《扶綏名人傳》第一輯第78-153頁，廣西人民出版社，2013年11月。ISBN 978-7-219-08568-4/K·1462   中新網

## 註
葉非英

**葉非英**（），原名**葉毓茂**，字**士平**，曾用名葉一茅、葉景，係中國嘅革命家、教育家同出名嘅右派分子。俾中國文學大師巴金喻為：「我哋嘅耶穌」。

## 生平
葉非英係漢族人，喺廣東省東莞縣道滘永慶度出世。佢喺東莞中學畢業，1923年考入蔡元培等主辦嘅北京世界語專門學校。1926年佢響廣州農民運動講習所同澎湃交往密切，隨後到廣西省立第三師範學校任教，「中國現代民族學奠基人」嘅黃現璠即係葉非英響三師任教嘅學生。非英響三師教「世界語」等課程，同時兼任廣西省政府出版嘅《革命之花》周刊編輯。

1927年「四•一二」事變發生嗰陣，廣西省政府要緝拿葉非英，佢由下水道逃出南寧，投奔韋拔群，化名「**葉一茅**」，任東蘭第三屆農講所教務長，負責具體安排農講所嘅課程，亦教《倫理學》、《哲學》等課。後隨韋拔群參加鄧小平、張雲逸組織嘅百色起義。雷經天響回憶文章中話：『1926年右江……農民運動嘅聲勢最大，震撼全省。國民黨廣西黨部嘅農民部長陳協五，無政府主義者葉一矛，都想將東蘭、鳳山同右江各縣嘅農民運動攞到自己嘅手裏來，歸佢哋控制』。舊時國民黨廣西省主席黃紹竑亦講過：『我身邊嘅人都話葉一茅係廣西嘅無政府主義代表人物之一，睇佢響《革命之花》周刊上發表嘅嗰啲嘢，即可知佢嘅觀點同共產黨人大同小異。聽講當時嘅無政府主義信徒同馬列主義者爭吵不休，但對我哋嚟講：兩者係一路人，都要推翻政府』。百色起義失敗後，佢被捕入獄，後越獄潛逃至香港，響《大同日報》任職。

1930年，佢響福建省泉州黎明高中任教，連埋響平民中學兼課。1931年，佢轉為平民中學教師，並協助主持平民中學工作。1935年，葉非英協助改辦民生農校，先後響農校任教師、校長。1939年，佢倡辦《大眾報》，任發行人，名「**葉景**」。1930年到1947年，葉非英響福建泉州從事辦學、辦報、搞學運、搞農運，長達十七年咁耐。佢畢生全身投入人民教育事業，爲咗集中精力辦好學校，佢冇結婚，冇子女。學校即係佢嘅家庭，學生即係佢嘅仔女。佢生活儉樸，不修邊幅，唔抽煙、唔飲酒、唔飲茶、只喝開水。佢響學校只攞最低生活費。身上一有啲錢，就攞去幫助經濟困難嘅學生。佢對教育嘅探索同改革響泉州嗰度好有影響。

1949年，中國共產黨取得中國。佢返穗同陳洪有、朱賢錦等商量，成立咗新民中學。1950年，葉非英參加中國民主同盟。1953年夏，新民中學同千頃中學合併，成為廣州市第十四中學。葉非英任教導主任，教育工會主席。1954年前後，佢被評爲教育先進工作者，並當選為廣州越秀區第一屆人大代表。

1957年響大鳴大放嗰陣，葉非英為一位罪不該誅嘅朋友鳴不平，結果響1958年反右運動中被錯劃爲右派分子，並以歷史反革命罪送勞動教養。1961年，因自然災害，糧食失收，佢響勞教所食唔飽，食地瓜藤，身體極度衰弱，肚痾不止，冇得到治療而死響勞教所。死後場方宣布勞動積極分子嘅名單重有佢個名。1983年5月，經廣州市教育局黨委複查，廣州市公安局批准，撤銷廣州市公安局1958年7月19號對葉非英以歷史反革命罪送勞動教養嘅決定。

葉先生舊時嘅老友巴金響自己嘅散文集《黑土》中稱佢係「我哋嘅耶穌」。1986年，巴金響病中寫咗《隨想錄•懷念葉非英兄》一文，講道：『病中無眠，時常睇到那張瘦臉，我唔由得想到佢嘅無私嘅苦行。佢嘅一生係只有付出，冇收入嘅一生，將心比心，我感到十分慚愧』。

1988年，泉州平民中學、民生農校校友會響民生農校設立咗「葉非英圖書館」，響泉州法石海印寺附近山上建立咗「敬師亭」，紀念葉非英等先師。亭中懸掛葉非英嘅紀念石匾，匾上刻有葉非英嘅事略，並附石雕半身像。

2002年，呂孫博先生為紀念培育佢嘅恩師葉非英，慷慨捐資五十萬元，響黎明大學建立「葉非英獎學金」，以表達對葉非英永久嘅懷念。

## 註
亞洲經驗

《**亞洲經驗**》（**Asia Experience**）係香港電台電視部製作、1990年財經資訊電視清談節目。節目主持乃而家已經成為香港特首嘅梁振英，同埋而家已經成為香港立法會議員嘅蔣麗芸。《亞洲經驗》嚮1990年1月17號首播，總共有4集，每集半個鐘頭，以短片加座談形式，討論亞洲四小龍同埋其它亞洲地區政治經濟近況，用意同香港比較同借鏡。

《亞洲經驗》每集請嚟香港社會知名人士，介紹同分享佢哋嘅經驗見解。由主持人同嘉賓一問一答形式進行。

## 各集內容
# 01/17/1990：台灣，由林達文編導 http://app1.rthk.org.hk/php/tvarchivecatalog/episode.php?progid=71&tvcat=2	
# 01/24/1990：星架坡，由杜偉姿編導	
# 01/31/1990：南韓，由張惠儀編導	
# 02/07/1990：泰國，由李景基編導

## 參考
*
*
東塾學派

**東塾學派**係清代漢學嘅新學派，喺清代中晚期形成，佢嘅創始人係晚清大儒陳澧。陳澧號東塾，呢個學派因其號得名。喺十九世紀八十年代嗰陣，張之洞話過：『庶幾從此東塾學派流衍中原』。佢喺廣州學海堂任教十年，亦主講菊坡精舍，培養咗眾多學者，重要嘅包括桂文燦、趙齊嬰、胡伯薊、陶福祥、陳樹鏞、汪兆鏞、徐灝、文廷式、於式枚、梁鼎芬等。其學術影響一直持續到民國嗰陣。

## 學派創始人

**陳澧**(1810年——1882年)，字蘭甫、蘭浦，號東塾，書齋曰「東塾」，廣州番禺縣捕屬（而家廣州）人。清代著名音韻學家。陳澧以漢學為宗，其學以通經致用為主，但不囿於門戶之見，不排斥宋學，以博學見稱，最初專治經學，宗法漢儒，從而精研文字音韻。此後又廣為涉獵其他領域，天文歷算、地理山川、詩詞歌賦、書法篆刻，多有心得。錢穆喺《中國近三百年學術史》中，對陳澧主張漢宋調同嘅思想頗為欣賞。

## 註
終極封鎖線

《**終極封鎖線**》（***The Last Stand***）係2013年1月首播美國片，係槍戰片，又伙犯罪片、驚悚片加動作片，阿諾舒華辛力加主演。

套戲嘅宣傳海報寫住「嚮我面前冇人可以企硬」。

## 劇情
前洛城警長（阿諾飾）到美國邊境鎮仔，遇上集團大毒梟逃至，企圖過境至墨西哥。阿諾同搭檔使出渾身解數、出重火力捉拿毒梟歸案。

## 出面網頁
*http://ent.msn.com.tw/comingsoon/story.aspx?id=13166
阿諾舒華辛力加

**阿諾舒華辛力加**（Arnold Alois Schwarzenegger，）係奧地利出世嘅美國籍男演員，做過健身運動員、政治人，佢喺1983年正式獲得美國公民身份，2003至2011年做第38任加利福尼亞州州長。

## 健身冠軍頭銜
*1965 少年歐洲先生（Jr.Mr.Europe）
*1966 歐洲體格最佳男人（Best Built Man of Europe）
*1966 歐洲先生（Mr.Europe）
*1966 國際力量舉錦標賽（International Powerlifting Championship）
*1967 業餘組宇宙先生（NABB Mr.Universe）
*1968 職業組宇宙先生（NABB Mr.Universe）
*1968 國際先生（IFBB Mr.International）
*1969 業餘組宇宙先生（IFBB Mr.Universe）
*1969 職業組宇宙先生（NABB Mr.Universe）
*1970 職業組宇宙先生（NABB Mr.Universe）
*1970 世界先生（Mr.World）
*1970 奧林匹亞先生（IFBB Mr.Olympia）
*1971 奧林匹亞先生（IFBB Mr.Olympia）
*1972 奧林匹亞先生（IFBB Mr.Olympia）
*1973 奧林匹亞先生（IFBB Mr.Olympia）
*1974 奧林匹亞先生（IFBB Mr.Olympia）
*1975 奧林匹亞先生（IFBB Mr.Olympia）
*1980 奧林匹亞先生（IFBB Mr.Olympia）

## 影視作品
*《大力神在紐約》
*《未來戰士》系列
*《重擊防線》
*《逃亡大計》

## 相關嘅文
*Hasta la vista, baby

## 出面網頁

* 
* Arnold Schwarzenegger Museum
* 
*
大力神喺紐約

**《大力神在紐約》**（**Hercules in New York**）係美國1969年低成本製作奇幻冒險時裝電影，有阿諾舒華辛力加（Arnold Schwarzenegger）首演，當年佢22歲。不過，阿諾後悔佢曾經演出嚟套片。

由於阿諾把聲有鄉下口音，所以佢嚮套戲入面，係用咗配音。

## 故事
天神宙斯個仔海格力斯，來到美國現代大城市紐約，發揮神力令眾人目定口呆。

## 出面網頁
*http://www.youtube.com/watch?v=D5FpADrNcNI
朱芳雨

**朱芳雨**（）係中國職業籃球員，喺廣西柳州出世，廣東工業大學畢業。身高2.01米，體重100公斤，司職小前鋒，綽號「三分雨」，1999年開始效力廣東華南虎，2017年退役，而家係球隊總經理。

## 出面網頁

* 
* 朱芳雨_NIKE新浪竞技风暴_新浪网
* 朱芳雨_CBA球员资料_CBA官网_网易体育
柏加

**柏加**（**William Anthony Parker Jr.**，）係法國一職業籃球員，2001年畀聖安東尼奧馬刺喺選秀會揀中之後加入NBA，喺球隊入面司職控球後衛，一直效力至家下。

## 出面網頁
* Tony Parker | Site officiel
* 
* Tony Parker, France | Player Profiles by Interbasket
澳門車牌號碼

**澳門車牌號碼**係澳門嘅車牌冧巴。牌照喺回歸之前喺由澳門市政廳負責發出，回歸之後喺由臨時澳門市政局發出；2001年元旦起，由新組成嘅民政總署負責發出，一直到2008年5月13號，澳門政府成立咗交通事務局，直到而家都喺交通事務局負責。

## 使用
喺澳門馬路行嘅車都一定要喺車頭同埋車尾掛一塊車牌冧巴。塊牌係由塑膠整，用黑底白字（貴賓同埋商業車就用黃字），頭尾車牌一模一樣，長闊喺8至11公分之間。而家用緊嘅標準喺1960年代開始用。而喺澳門嘅車牌冧巴註冊格式標準就類似葡萄牙車輛註冊號牌（1937年至1992年嘅樣）。

## 特別號碼
### 澳督座駕
澳葡政府時，澳門總督架車喺唔會掛上一般車牌，而喺掛上一個鑲有GM（葡文Governador de Macau嘅簡寫）字樣，兩個字之間有一個澳門盾徽嘅車牌。

### 而家已經知道特別車牌嘅人
*MA-00-01：行政長官專用嘅車
*M -00-01：全國政協副主席何厚鏵專用嘅車
*MB-08-88：行政法務司司長嘅車
*MC-03-88：社會文化司司長嘅車
*MC-03-79：保安司司長嘅車
*MA-99-99：何鴻燊私人嘅車

## 出面網頁
*交通事務局
荷利

**荷利**（**Robert Keith Horry Jr.**，）係美國一前職業籃球員，1992年畀侯斯頓火箭喺選秀會揀中之後加入NBA，先後效力侯斯頓火箭、鳳凰城太陽、洛杉磯湖人同埋聖安東尼奧馬刺，贏過七次總冠軍。

## 出面網頁
*
史提夫史密夫

**史提夫史密夫**（**Steven Delano Smith**，）係美國一前職業籃球員，司職得分後衞。1991年畀邁亞美熱火喺選秀會揀中之後加入NBA，先後效力邁亞美熱火、亞特蘭大鷹、砵崙拓荒者、聖安東尼奧馬刺、紐奧良黃蜂同埋夏洛特山貓。

## 出面網頁
*
交通事務局

**交通事務局**（葡文：Direcção dos Serviços para os Assuntos de Tráfego, DSAT）係澳門運輸範疇嘅部門，根據第3/2008號行政法規，喺2008年5月13號成立。呢個局主要負責研究、規劃、推廣兼做埋陸路運輸政策，整治道路，管理車輛，同埋設定、維修、優化交通同行人基礎建設。

## 成立源由
自2002年澳門當局開放咗賭權後，喺幾年間交通擠塞嘅情況越殷越嚴重。澳門政府為咗針對呢啲情況，喺2007年10月1號實行道路交通法；喺實行下，發現冇專門管理同做嘢嘅部門，搞到交通警員嘅工作係咁增加，而土地工務運輸局運輸廳同民政總署嘅範疇都有管到路政同交通嘅事，為咗統一管理，提升部門做嘢效率，澳門政府宣布會喺2008年年初成立交通事務局以配合澳門嘅交通事務發展。

## 機構設置
交通事務局人手編制有160人，由一名局長同兩名副局長領導下面各個機構：
*交通規劃及建設廳
*交通管理廳
*車輛及駕駛員事務廳
*行政及財政處
*組織及資訊處
*法律輔助處
*公共關係處

## 職責
*參與訂定、落實同評估對於陸路運輸業嘅政策；
*持續規劃、推廣同評估陸路運輸系統嘅發展，並且確保同其他運輸模式嘅協調同銜接；
*規劃、建議同協調馬路網絡、公共泊車設施、行車天橋同隧道等人行同交通基礎設施嘅興建同優化工作；
*推廣研究工作同落實陸路運輸方面嘅嶄新方案，尤其係智能運輸系統；
*開展交通安排嘅研究，並且確保車輛同行人交通安全同埋暢通建議一定要做嘅措施；
*研究、跟進同協調跨境交通安排；
*推廣預防交通事故同埋交通安全嘅教育；
*規劃並且管理口岸嘅交通基礎設施；
*監察道路網絡系統嘅運作，並且研究同引入新嘅系統；
*監察供公眾使用嘅停車場同公共道路收費泊車位嘅運作，並且監督有關嘅經營活動；
*監察陸路客運尤其係集體運輸業務嘅活動，並且評估佢嘅服務素質；
*檢驗機動車輛；
*發出駕駛學校牌照、駕駛學校校長同教練員嘅牌照，監察有關業務，並且更新有關紀錄；
*發出學習駕駛牌照、駕駛執照、特別駕駛執照同特別駕駛許可證，並且更新有關檔案同駕駛員紀錄；
*發出國際駕駛牌照；
*發出的士司機專業工作證同埋幫佢續期，兼且檢驗的士同埋佢嘅咪錶；
*發出的士執照，並且監察有關營業情況；
*幫車發牌，並且發出呢部車識別文件同已經畀咗錢嘅車輛使用牌照稅同證明標籤；
*實施馬路重整工程同其他工程，以改善交通運作、加強預防交通事故同交通安全；
*就實施有礙車輛或者人正常行走嘅工程發出批準；
*就使用公共道路而阻住車輛或者人正常行走發出批準；
*設置、維修同保養馬路上嘅標記、交通標誌牌、訊息標誌同交通燈；
*就可能對於陸路運輸造成較大影響嘅建設發展項目提出意見；
*協調大型活動舉行時嘅交通安排；
*接收、跟進同處理有關交通事務嘅建議同投訴；
*研究並且建議喺自己職責範圍內嘅規範性、技術性同行政性措施；
*監控無鉛汽油嘅質量；
*提出喺自己職責範圍內嘅法規草案；
*同治安警察局合作，移走違例泊車、阻住公眾行走或者棄置喺公共道路嘅車輛；
*協助喺馬路上嘅司機遵守交通法規，並且記錄有關犯法嘅事；
*實施法律賦予佢其他職責。

## 參考

## 出面網頁
*交通事務局
消防局 (澳門)

**消防局**係19世紀中期就已經喺度嘅澳門消防機構，嘅1883年大幅度咁重新組織，喺過去亦經歷過好多次嘅改革同發展，到咗而家有7間消防局（站），組織咗一支擁有805名消防員嘅紀律部隊。

## 榮譽
*消防隊喺1999年12月11號攞到最高榮譽英勇勳章。

## 抱負
建立一支高效、專業嘅救援部隊，發揮崇高嘅「捨己救人」精神。

## 使命
保護市民嘅生命同財產安全
*喺發生火災、水災、倒塌等一切危及人命同人身完整同埋財產之災難時提供救助。
*預防火災。
*對緊急嘅病人同遇難人提供救助。
*參加民防同應付緊急嘅情況。
*優化消防服務、提高服務質素同效率。
*關注市民嘅安全、防止災害嘅發生。

## 信念
堅信「上下一心，盡忠職守」，決心為市民提供最優質嘅服務。
治安警察局

**治安警察局**簡稱**治安警**（葡文：）係澳門特別行政區政府保安司下面嘅局級政府部門，負責維持公共安全，維護公共同私人財產。

## 榮譽
*特警隊保護重要人物及設施組响2002年獲澳門特區政府頒嘅英勇獎章。
*銀樂隊响2004年獲澳門特區政府頒嘅勞績獎章。

## 歷史
*1841年，澳葡政府創立咗由公民組成嘅警察部隊。
之後冇幾耐，建立咗市場警察，以保衞市場嘅主要居民。
*1861年，警察獲得咗公共力量嘅地位，改名為警察部隊。
*1975年，澳門保安部隊成立，並成立治安警察廳。治安警察廳喺由澳門保安部隊統一指揮。
*1999年12月20日，治安警察廳改名為治安警察局。
*2001年01月29日，成立警察總局，治安警察局同司法警察局改由警察總局統一指揮。

## 職能
*維持公共秩序、安全同安寧。
*預防、偵查及同打擊犯罪。
*確保遵守馬路同交通法例嘅規定。
*出入關事務。
*由法律、法規、行政命令等畀佢嘅其他保安任務或者職責。

## 機構設置
指揮部（局長、副局長指揮）、辦事處、紀律委員會、司法暨紀律辦公室、法律顧問處、指揮部輔助室同埋指揮部輔助暨服務處。

;資源管理廳
*人力資源處
*物力資源處
**財政資源室
;情報廳
*偵查暨情報處
*總務警司處
;行動廳
*公共關係處
*行動暨通訊處
;出入境事務廳
*出入境事務處
**外國人事務警司處
**居民事務警司處
**外地勞工事務警司處
*邊境檢查處
**關閘邊境站警司處
**外港邊境站警司處
**機場邊境站警司處
**路氹城邊境站警司處
**氹仔臨時客運碼頭邊境站警司處
**調查警司處
;交通廳
*交通監控警司處
*澳門交通警司處
*海島市交通警司處
;澳門警務廳
*偵查警司處
*第一警務警司處
*第二警務警司處
*第三警務警司處
;海島市警務廳
*氹仔警務警司處
*路環警務警司處
*機場警務處
;特警隊
*特別行動組
*指揮部輔助組（包括警犬隊）
*行動暨訓練警司處
*特警處
**保護重要人物及設施組
;警察學校
*輔助警司處
*訓練警司處
;警察樂隊

## 睇埋
*司法警察局
*警察總局

## 出面網頁
*治安警察局

類:澳門政府部門
澳門保安部隊高等學校

**澳門保安部隊高等學校**係澳門特別行政區政府保安司下面嘅部門，1988年7月4號成立。前身係1978年設立嘅保安部隊綜合訓練中心。學校地址係澳門路環市中心。佢除咗係一間培養同訓練澳門警察嘅政府部門之外，同時係澳門嘅其中一間高等教育機構。

## 睇埋
*澳門大學一覽
第45屆日本眾議院議員總選舉

**第45屆[[日本]][[眾議院 (日本)|眾議院]]議員總選舉**喺2009年8月30號舉行。呢次選舉入面，執政嘅自由民主黨（自民黨）同公明黨慘敗，在野嘅民主黨取得歷史性嘅壓倒勝利，終於結束咗自民黨自1955年以嚟幾乎就冇中斷過嘅執政黨身份同埋一直以來國會最大黨嘅地位。

## 概述
喺2005年眾議院選舉，自民黨唔覺意攞到壓倒性議席，就同埋公明黨一齊攞到國會過半數席次之後。自民黨嘅施政本應就更加順利。但喺小泉純一郎下台，由安倍晉三同福田康夫兩任首相執政時，政府施政就經常撞板。

尤其係2007年參議院選舉中，參議院畀在野黨控制咗以後。在野黨有心杯葛政府人事同法案，政府多次要用到眾議院嘅三分之二多數強行通過法案，令到朝野對立漸漸嚴重。

2008年底，原本外界認為啱啱上任嘅首相麻生太郎將會喺當時提早進行大選，但係佢最後一直強調要集中精力應付金融海嘯，無心提早選舉。不過麻生內閣嘅支持率喺麻生上任後嘅幾個月入面就一直喺咁下跌，甚至乎跌到只係得個位數；就喺呢嗰時候，民主黨嘅支持率就不斷係咁升。所以當時候一般人認為喺呢次選舉入面，自民黨將會受到小澤一郎領導嘅民主黨好大嘅挑戰，自民黨於是喺呢次選舉嘅議席將大幅縮水，尤其係民主黨有好大優勢嘅比例區（政黨比例代表選舉），自民黨甚至有冇咗政權嘅危機。

不過2009年3月開始喺選舉形勢有所逆轉，民主黨因為西松建設獻金事件嘅痴身，令到佢嘅改革形象大打折扣，支持度急跌，黨代表小澤一郎最後重因為呢件事而辭職，由鳩山由紀夫接任。

喺2008年10月，專家預測呢次選舉成為第一大黨嘅標準，係邊一嗰政黨可以攞到210-220席。但喺2009年7月12日東京都議會議員選舉自民黨慘敗後，好多傳媒都預咗民主黨會大勝，可以攞到250-300席。

## 爭論問題
*繼續自民黨同公明黨嘅政權，或者政權交替為民主黨中心
*麻生內閣嘅信任
*小泉結構改革線路嘅總結
*かんぽ嘅住宅出售問題等多種問題引起郵政民營化重新評估
*地方分權嘅推進同方向性
*年金問題
*醫療制度改革
*少子化嘅對策

## 各黨嘅口號
*自由民主黨：「保護日本，責任力」
*公明黨：「堅守生活」
*民主黨：「政權交替，以國民嘅生活為第一」
*日本共產黨：「『國民做主人公』嘅新日本」
*社會民主黨：「生活重建」
*國民新黨：「發光嘅日本！」
*新黨日本：「日本『改國』宣言」
*改革俱樂部：「改革嘅保守」
*幸福實現黨：「新嘅選擇」

## 選舉結果
### 黨派議席

* 其他（比例代表）
** 幸福實現黨：459,378（0.6%）
** 新黨本質：7,399（0.0%）

* 攞到票數嘅來源
** 
** 

※民社國新系加上無所屬**322議席**。

## 攷
劉易斯

**劉易斯**（**Rashard Quovon Lewis**，）係美國一職業籃球員，司職大前鋒或者小前鋒，1998年畀西雅圖超音速喺選秀會揀中之後加入NBA，先後效力西雅圖超音速、奧蘭多魔術、華盛頓巫師同埋邁亞美熱火。

## 出面網頁
*
米高列特

**米高列特**（；，；）係美國一職業籃球員，俄亥俄州哥倫布人，司職得分後衞，2000年畀密爾華基公鹿喺選秀會揀中之後加入NBA，先後效力密爾華基公鹿同埋鳳凰城太陽。

佢以出色嘅三分球投射能力見稱，亦曾經係NBA單節入三分波最多嘅球員（8個）。

## 攷

## 出面網頁

*
豬油

**豬油**、**豬脂**、**豬脂肪**，係由豬肉提煉出嘅動物油，室溫時係色澤淺黃色半透明半固體半液體油。天冷時係固體油脂。

## 成分
*脂肪
*飽和脂肪
*不飽和脂肪
*膽固醇

## 原材料
*豬網油
*肥豬肉
*豬油渣

## 食法
*豬油撈飯
*炒菜
*撈蝦子麵

## 睇埋
*食齋
*破戒
*燒豬油
地方政府

**地方政府**係管理一個城市、區或鎮嘅政府。

家陣中國大陸政制下邊，佢哋行政權力同決策自由都比中央政府相對細一段，又要俾中央政府指嚟指去。而喺發達國家，地方政府嘅自治權限有得話大到連中央都無佢哋符。

## 出面網頁
* The Congress in brief
* Rural local self-government challenges and development prospects by Rukhman Adukov
* Women in Governance, India
限購令

**限購令**係一種命令或行政指引，由政府或商店賣家針對買家，管理消費者行為。常見嚮演唱會門票，或者超級市場特價貨，例如一人限買3箱可樂，公平原則，等排隊顧客大部分都有機會買到嘢。

## 物業限購令
嚮物業市場，房產限購令係當局以行政指令限制囤積居奇投資者嘅購買力，等其它買家都有機會買到物業住宅，或可滿足民生要求http://news.xinhuanet.com/house/2012-03/09/c_122811704.htm。

## 睇埋
*計劃經濟

類:經濟政策
夏威夷僧海豹

**夏威夷僧海豹**（*Monachus schauinslandi*）係一種瀕臨滅絕嘅海豹，為夏威夷群島獨有，佢哋好似僧侶咁孤零零生活。除咗夏威夷僧海豹外，另外有2種僧海豹，一個係地中海僧海豹，另一個係已經絕種嘅加勒比僧海豹滅絕。

呢種僧海豹係一個瀕危物種。數量大約喺1200隻以下。現時有好多保育方法，例如移位，人工飼養，棲息地清理，同埋喺教育落手。

## 語源
當地話叫**Ilio-holo-i-ka-uaua**，或者稱為「響粗糙水中運行嘅狗」，學名係由一位德國科學家雨果 Hermann Schauinsland命名嘅，因為佢喺1899年發現呢種海豹頭骨。另外佢嘅頭，好似有和尚頭上嘅短頭髮。

## 特徵
區分同表親港海豹（*Phoca vitulina*）好鬼似樣，分別主要係灰色毛、白色肚、同埋細長體質。呢種僧海豹最鍾意食魚、龍蝦、八爪魚同魷魚，佢哋會潛入海床嘅珊瑚礁度搵食。

## 狀況
夏威夷僧海豹目前受到**美國海洋及大氣總署**（簡稱「NOAA」）漁業部嘅保護，族群每年減少4%，生物學家預估未來3、4年總數可能少於1千隻，成為世界上最瀕危嘅海洋生物之一。夏威夷僧海豹面臨好多威脅，包括海豹仔搵唔到食、畀海洋污染物纏繞、畀鯊魚咬，重有休憩、育幼嘅海灘受侵蝕消失等。

## 睇埋
*海洋哺乳動物
維基遊埠

**維基遊埠**（英語：**Wikivoyage**）係Wiki系統兄弟網，而家維基人開用戶一處，其它語言維基網都自動有戶口，可以自由免費寫同修改文章。維基導遊主要內容目的係做網上遊埠指南。專案起源自2006年9月德國同名組織Wikivoyage。

## 語言

維基遊埠而家最活躍嘅語言，有英文、法文、德文、俄文、瑞典文、荷蘭文、意大利文、中文、西班牙文同葡萄牙文版本；至於粵文版本測試緊，可以試用。
佛洛伊德 (搞清楚)

**佛洛伊德**，可以係：
* 悉文佛洛伊德：精神分析學鼻祖。
* 平克佛洛伊德：英國搖滾樂隊。
* 羅伯特佛洛伊德：美國計算機科學家。
* 佛洛伊德算法
* 佐治弗萊：畀美國警察壓頸後死亡嘅美國非裔男人。
卡其

**卡其**係隻色，黃黃啡啡噉，起源自駐英屬印度嘅陸軍制服色水，而家好多軍裝都會用到呢隻色。
迷離莊園

**迷離莊園**（英文：**Mystic Point**）係香港迪士尼樂園入面一個主題園區。園內主要嘅遊樂設施係迷離大宅，故事講述一位英國探險家兼「冒險家・探險家學會（Society of Explorers and Adventurers，S.E.A）」創辦人──亨利爵士（Henry Mystic）喺熱帶雨林設立咗一間博物館，畀探險家參觀，博物館入面擺放住唔同嘅收藏品。佢嘅寵物馬騮──阿拔（Albert）將音樂盒打開之後，成間博物館嘅展品好似變得有生命咁，賓客坐電磁廂車去瀏覽大宅博物館。車輛用導引線無軌新技術同埋結合高科技而設。

位於香港迪士尼樂園嘅迷離莊園係全球獨有嘅主題園區。

## 背景故事
喺一個人煙縹緲嘅熱帶雨林，有一座模擬於喺1908年落成嘅維多利亞式房屋──迷離大宅，收藏住大量珍品，展品由火車、水路，陸陸續續運嚟放入私人博物館。 

而「冒險家・探險家學會（Society of Explorers and Adventurers，S.E.A）」嘅成員包括亨利爵士（Henry Mystic）同埋東京迪士尼海洋「美國海濱」高塔飯店（Hightower Hotel）嘅主人──哈里遜·海陶偉三世（Harrison Hightower III），賓客可以從呢個園區更加了解亨利爵士同哈里遜·海陶偉三世之間嘅關係同埋佢哋嘅故事情節。http://disneyandmore.blogspot.hk/2012/07/whats-next-for-hong-kong-disneyland-all.html

## 遊樂設施
* 迷離大宅（Mystic Manor）
* 奇幻庭園（Garden of Wonders）

## 餐飲設施
* 大冒險家餐廳（The Explorer's Club Restaurant）

## 商店
* 迷離珍藏店（The Archive Shop）

## 參考
*Hong Kong Main Street Gazette, *不日上映：迷離莊園‧神祕現身*, 1-2-2011.
* 迪士尼擴建模型曝光

## 睇埋
* 灰熊山谷
* 反斗奇兵大本營

## 出面網頁

* 迪士尼擴建模型曝光
爆笑銅管七先生

**爆笑銅管七先生**（德文：Mnozil Brass）係奧地利嘅一支銅管樂隊，擅長以搞笑嘅風格演繹經典同埋現代銅管樂。

## 成員
* Thomas Gansch（小號）
* Robert Rother（小號）
* Roman Rindberger（小號，2004年加入）
* Leonhard Paul（長號同低音小號）
* Gerhard Füßl（長號）
* Zoltan Kiss（長號，2005年加入）
* Wilfried Brandstötter（低音號）

## 舊成員
* Wolfgang Sohm（小號，2004年離隊）
* Sebastian Fuchsberger（長號，2004年離隊）
* Ed Partyka（長號，2005年離隊）

## 出面網頁
*官方網站
尼納德·芝莫尼治

**尼納德·芝莫尼治**（）（）係塞爾維亞網球員，擅於雙打。

## 球員生涯
芝莫尼治用右手揸拍，1995年轉打職業賽。

## 威水史
* 單打最高排名：176（1999年3月29號）
* 雙打最高排名：**1**（2008年11月17號）

* 網球大滿貫最叻（男雙）：
** 澳洲網球公開賽：亞軍（2010年） 
** 法國網球公開賽：**冠軍**（2010年） 
** 溫布頓網球公開賽：**冠軍**（2008年、2009年） 
** 美國網球公開賽：八強（2006年、2009年）

* 網球大滿貫最叻（混雙）：
** 澳洲網球公開賽：**冠軍**（2004年、2008年） 
** 法國網球公開賽：**冠軍**（2006年、2010年） 
** 溫布頓網球公開賽：四強（2012年） 
** 美國網球公開賽：亞軍（2005年）

## 出面網頁

*
*
*
反斗奇兵大本營

**反斗奇兵大本營**（）係巴黎華特迪士尼影城同埋香港迪士尼樂園嘅一個主題園區，係依照迪士尼同埋彼思合作嘅賣座電影反斗奇兵而設計嘅，園區以反斗奇兵主角安仔屋企嘅後花園為背景，入面有好多安仔嘅玩具。

## 華特迪士尼影城

位於華特迪士尼影城嘅反斗奇兵大本營主題區係迪士尼全球首個以反斗奇兵為主題的園區，開展計劃早於2009年已經曝光，其後迪士尼方面亦承認，主題區最終於2010年8月17日開幕，當時正值反斗奇兵3喺世界各地上映。主題區投資額共6千萬歐元，對於虧損嚴重嘅歐洲迪士尼來說，呢項消息令唔少人感到驚訝。

### 遊樂設施
* 沖天遙控車
* 轉轉彈弓狗
* 玩具兵團跳降傘
* Green Army Men Meet & Play

### 餐飲設施
* 翠絲小食車

### 商店
* Barrel of Monkeys

## 香港迪士尼樂園

位於香港迪士尼樂園嘅反斗奇兵大本營主題區係全球第二個反斗奇兵園區，更係亞洲區獨有嘅。反斗奇兵大本營係香港迪士尼喺2009年通過5億美元擴建計劃嘅一部分，園區嘅面積大約佔一公頃，係成個擴建計劃中第一個完成嘅主題園區，喺2011年11月18日正式開幕。園區正式開幕之前，持有奇妙處處通嘅賓客係可以率先試玩園區嘅新遊樂設施，期間已經招待超過兩萬人次，但當中嘅玩具兵團跳降傘開幕僅四日就爆出首宗機件故障事件。

### 遊樂設施
* 沖天遙控車
* 轉轉彈弓狗
* 玩具兵團跳降傘
* 玩具兵團訓練營
* 歡樂桶
* 轉轉玩具骰

### 餐飲設施
* 翠絲小食車

### 商店
* 安仔火車頭

## 參考

## 出面網頁
;官方網站
*反斗奇兵大本營
董瑞昌

**董瑞昌**係董浩雲家族祖先，古代時嚮晉國山西，之後董瑞昌先祖南下到福建。清末時，董瑞昌家長逃難到浙江定海，得董瑞昌阿爸重生存到。之後，董瑞昌娶妻陶氏，生有2子1女。後來全家搬到上海閘北。再到上海南市大東門霸基橋邊，先開印刷所又開源森玻璃五金號，生意唔大。之後，由於阿仔董浩雲努力，先至成就董浩雲家族至而家。

## 出面網頁
*http://www.022net.com/2005/4-17/20381887423.html
朗利

**朗利**（港媒譯**朗尼**，**Lucien James Longley**，）係澳洲一前職業籃球員，綽號「澳洲牛」，司職中鋒，1991年畀明尼蘇達木狼喺選秀會揀中之後加入NBA，成為首位去NBA搵食嘅澳洲球員。先後效力明尼蘇達木狼、芝加哥公牛、鳳凰城太陽同埋紐約力搏。

佢係公牛王朝嘅主力之一，代表公牛攞過三次NBA總冠軍。

## 攷

## 出面網頁
*
青年事務委員會

**青年事務委員會**（**The Commission on Youth**）係香港一諮詢機構，1990年2月成立，成員由民政事務局局長委任，包括社會各階層人士同埋政府部門代表。

委員會就𡃁事務畀意見行政長官，並就𡃁事務同政府其他諮詢機構交換意見同埋資料，以確保喺制訂有關服務計劃時顧及到𡃁嘅利益，同時促進各個參與提供青年服務嘅政府部門、志願機構、地區組織同埋及私人團體之間嘅合作。委員會收集有關𡃁事務嘅資料，就有關問題進行研究。委員會作為同其他國際𡃁組織聯絡嘅中心，爭取接觸國際事物經驗嘅機會，增強𡃁公民意識，鼓勵𡃁參與社會事務同埋推廣𡃁領袖嘅培訓。

## 睇埋
*青年約章

## 出面網頁
*青年事務委員會
婦女事務委員會

**婦女事務委員會**（）係香港專責處理婦女事務嘅公營機構，2001年1月15號成立。委員會嘅職責主要係促進香港女性權益同埋福祉，同埋向香港政府提供婦女事務政策嘅意見。

## 歷任主席
*梁劉柔芬（2001年—2006年）
*高靜芝（2006年1月15號—2010年1月15號）
*劉靳麗娟（2010年1月15號—）

## 出面網頁
* 婦女事務委員會
安老事務委員會

**安老事務委員會**（）係香港法定機構之一，由第一任行政長官董建華喺1997年成立，主要向政府提供建議，制訂全面嘅安老政策。

安老事務委員會嘅主要工作包括就老人嘅住屋、經濟保障、醫療衞生、就業等方面嘅有關事宜向政府表達意見，統籌各項安老計劃同服務嘅策劃同發展工作，同埋喺落實各項安老政策同計劃時進行監察。

## 委員
安老事務委員會自成立起至2004年，一直由香港立法會議員譚耀宗做主席，2005年開始，政府改委任梁智鴻醫生做主席。政府每兩年會委任一次新嘅官守委員，官方委員就由教育局代表、衞生福利及食物局代表、房屋及規劃地政局代表、衞生署代表、房屋署代表、社會福利署代表同埋醫院管理局代表擔任。

## 出面網頁
* 

類:老年
灰熊山谷

**灰熊山谷**（）係香港迪士尼樂園入面嘅主題園區，喺2012年7月14號開幕。

## 背景故事
喺1888年8月8號，淘金者喺呢個美國西部山谷搵到嘅落腳點。原本係淘金者嘅聚散地，亦都係一群野生灰熊嘅棲息地。園區係以礦洞、灰熊同噴泉作為背景，帶賓客進入百幾年前嘅一個淘金小鎮。

## 建設
設計團體首先為灰熊山設計立體圖像同埋1:50至100嘅模型。然後以加州內華達山脈嘅峽谷同黃石公園作為藍本，到加州國家公園當地做古蹟考察，並由嚟自世界各地、超過一百人嘅製作團隊，用咗14個月時間去整。實際建築嘅時候先要用金屬網屈出凹凸位，再鋪上雕刻英泥，營造唔規則嘅山形效果。主題區入面嘅一景一物從設計到雕刻都係人手製作。

## 遊樂設施

* 灰熊山極速礦車（Big Grizzly Mountain）
* 噴泉山谷（Geyser Gulch）
* 灰熊山谷迎賓禮（Welcome Wagon Show）

## 餐飲設施
* 幸運黃金石小食亭（Lucky Nugget Saloon）
*暴谷車（Popcorn Cart）

## 商店
* 小灰熊禮品車（Bear Necessities）

## 參考

## 出面網頁
;官方網站
*灰熊山谷
迷離大宅

**迷離大宅**（）係香港迪士尼樂園一個主題園區嘅遊樂設施，呢個遊樂設施採用新科技同引導線無軌技術。故事講述一位英國嘅探險家兼「冒險家・探險家學會」（Society of Explorers and Adventurers，S.E.A）創辦人－Henry Mystic，喺熱帶雨林內設立一座博物館，畀賓客參觀，博物館入面擺放著各色各樣奇怪、怪異嘅物件。當佢嘅馬騮－Albert 將一個音樂盒打開之後，館入面嘅所有展品都變成有生命咁。

## 音樂
美國著名電影配樂大師丹尼·葉夫曼將會負責為呢個遊樂設施配樂。

## 場景
#預演區（Pre-show）
#上貨區（Loading area）
#展品暫存區（Cataloguing Room）
#音樂室（Music room）
#古希臘及羅馬展廳（Greco-Roman Room）
#熱帶雨林展廳（Solarium Room）
#北歐館（Nordic Chamber）
#兵器庫（Armory）
#古埃及展廳（Egyptian Room）
#部落展廳（Tribal Room）
#中國展廳（Chinese Salon）
#展品收編室（Cataloguing Room）
#卸貨區域（Unload area）

## 參考

## 出面網頁
*Hong Kong Main Street Gazette, *不日上映：迷離莊園‧神祕現身*, 1-2-2011.
*迪士尼擴建模型曝光
凡德羅

**凡德羅**（，），原名**Maria Ludwig Michael Mies**，係德國現代主義畫則師。

## 生平
凡德羅喺德國阿臣出世。細個嗰時，Mies小名係**Ludwig Mies**。青年嗰時，渠喺老竇嘅雕塑店入邊做也，後來搬到柏林加入咗Bruno Paul嘅工作室。跟住1908年到1912年間，Mies喺彼得·貝倫斯嘅設計工作室做咗4年。彼得·貝倫斯嘅工作環境影響咗渠對嗰個年代設計理論同埋德國文化係毋係能夠結合嘅一尐睇法。

1969年死喺美國芝加哥。

## 榮譽
* Friedensklasse des Ordens Pour le Mérite （1957年）
* 英國皇家建築協會金牌獎（1959年）
* 美國建築師協會金牌獎（1960年）
* 柏林藝術獎（1961年）
* 自由代表獎章（美國，1963年）
* 德國聯邦金牌獎（1966年） 

## 出面網頁

* Mies van der Rohe Society
* Great Buildings Architects
* Ludwig Mies van der Rohe at the Museum of Modern Art
* MoMA Architecture & Design Study Center
* Mies van der Rohe Foundation
黃紹竑故居

**黃紹竑故居**係過世嘅新桂系三巨頭之一黃紹竑舊時住過嘅屋，位於廣西壯族自治區玉林市容縣黎村鎮珊萃村。

故居坐北向南，清代中葉由佢嘅阿爸黃玉梁所建，響清代鹹豐二年起。四座五開間，兩邊為兩重橫廊，平面呈"富"字形，左邊重廊前頭設有炮樓，右邊有一較高嘅建築物，作為瞭望臺。成幢建築布局嚴謹、整齊，頗具特色。

1999年，黃紹竑故居被公布為容縣文物保護單位；2005年，被公布為廣西區文物保護單位；2006年，被國務院公布為全國文物保護單位。故居掛有「全國重點文物保護單位嘅牌子」。2011年3月，國家重撥款80萬元對黃紹竑故居進行第一期維修，主要對門樓、墻體、東西橫屋前三間進行修繕。第二期維修從2012年12月開始，投資149萬元，主要修繕房屋嘅中座、後座、炮樓、屋面、墻體、地面同環境整治。呢個修繕工程預計2013年9月份搞掂。
北京師範大學

，簡稱**北師大**（），係中國第一間國立師範最高學府，1902年創立，喺北京海淀區新街口外大街19號。

## 歷史
北師大係以京師大學堂師範專業做基礎，同埋由北京嘅高校匯聚一批師範教育領域享有盛譽嘅名師組建嘅，最先嘅校名叫**京師大學堂師範館**，1908年改名做**京師優級師範學堂**，1912年改名做**北京高等師範學校**，1923年改名做**北京師範大學**。北京師範大學喺中國近現代史上，係中國新文化運動嘅中心，亦係中國多種政治思潮同埋社會理想嘅傳播地。北師大喺中國文化史同近現代史享有重要嘅地位。

## 校區
北師大係中國嘅一間重點大學，而家有北太平莊、輔仁同埋昌平三個校區，學校面積好大嘅。

## 學部

* 教育學部
* 經濟與工商管理學院
* 漢語文化學院
* 文學院
* 藝術與傳媒學院
* 化學學院
* 管理學院
* 數學科學學院
* 環境學院
* 外國語言文學學院
* 地理學與遙感科學學院
* 核科學與技術學院
* 法學院
* 信息科學與技術學院
* 物理學系
* 生命科學學院
* 繼續教育與教師培訓學院
* 天文系
* 資源學院
* 哲學與社會學學院
* 社會發展與公共政策學院
* 體育與運動學院
* 心理學院
* 歷史學院
* 馬克思主義學院（政治學與國際關系學院）

## 出名舊生
*楊明軒、李達、周谷城、楚圖南、黃現璠、白壽彜、鐘敬文、啟功、許嘉璐、王洛賓、劉曉波、莫言

## 出面網頁
* 北京師範大學網站

類:海淀區
廣西師範大學

（壯語：Gvangjsih Swhfan Dayoz），簡稱**廣西師大**，係廣西第一間省立師範最高學府，1932年創立。

## 歷史
廣西師範大學最先嘅校名係**廣西省立師範專科學校**，1932年創立，1943年8月改名做**國立桂林師範學院**，1946年2月改名做**國立南寧師範學院**。1949年中華人民共和國成立後學蘇聯，喺1952年搞「全國高校調整」，廣西大學拆散，主體部分組建**廣西師範學院**，校區喺桂林市好有名嘅*靖江王城*。1983年改名做**廣西師範大學**。

## 校區
有王城、育才同埋雁山三個校區，學校面積大。

## 學科
廣西師範大學係一間以教師教育、文學同史學學科為主幹，有埋法學、藝術、應用經濟、工商管理、理學、工學、應用科學學科門類交叉滲透、協調發展嘅多科性大學。

## 學部

*文學院
*歷史文化與旅遊學院
*馬克思主義學院
*政治與行政學院
*法學院
*經濟管理學院
*教育科學學院
*外國語學院
*美術學院
*音樂學院
*數學科學學院
*物理科學與技術學院
*化學化工學院
*生命科學學院
*環境與資源學院
*計算機科學與信息工程學院
*體育學院
*電子工程學院
*職業技術師範學院
*設計學院
*研究生學院
*教師教育學院
*國際文化教育學院
*成人教育學院
*職業與繼續教育學院
*應用科學學院
*漓江學院（獨立學院）

## 研究所同中心
*中國語言文學研究所
*中國詩學研究中心
*壯學研究所
*廣西地方民族史研究所
*旅遊研究所
*馬克思主義研究所
*法制與社會發展研究所
*經濟研究所
*教育科學研究所
*女性發展研究所
*外國語言文學研究所
*環境藝術設計研究所
*民族音樂舞蹈研究所
*應用數學研究所
*理論物理研究所
*科學教育研究所
*電子技術研究所
*應用化學研究所
*應用生物研究所
*珍稀瀕危動植物研究所
*材料科學與工程研究所
*環境科學與工程研究所
*計算機應用研究所
*自動化研究所
*體育與保健科學研究所
*客家文化研究所
*產業經濟與人才發展戰略研究所
*成人教育研究所

## 出名舊生
*梁漱溟
*林礪儒
*黃現璠
*陽翰笙
*陳望道
*胡英勇（做過越南中央電視臺臺長）
*阮善仁（做過越南政府副總理）
*武卯（做過越南國會對外委員會主任）
*武國雄（做過越南中央紀律檢查委員會主任）
*黎可漂（做過越共中央總書記上將）
*范國英（做過越南內務部代部長、國家主席助理）
*陳庭歡（做過越共政治局委員、中央書記、中組部部長）
*克索福（做過越南國家民委主任）
*阮孟琴（做過越南政府副總理）
*段孟蛟（做過越南政府辦公廳主任）
*陳文恒（做過越南中央委員）

## 姐妹校
### 亞洲
* 
**拉曼大學

## 出面網頁
* 廣西師範大學網站

類:桂林
廣西大學

**廣西大學**（；壯語：Gvangjsih Dayoz），簡稱「西大」，係廣西第一間國立大學，響1928年由新桂系三巨頭之一嘅黃紹竑創立，聘請教育家馬君武做首任校長。

## 歷史
廣西大學最先嘅校名係**省立廣西大學**，1928年創立，1939年改名做**國立廣西大學**。1949年中華人民共和國成立後學蘇聯，喺1952年搞咗個「全國高校調整」，國立廣西大學拆散，主體部分組建「廣西師範學院」（而家廣西師範大學）。1958年重建**廣西大學**，校區喺南寧市西鄉塘。

## 校區

有東、西兩個校區，學校面積大。

## 學部

*計算機與電子信息學院
*生命科學與技術學院
*農學院
*林學院
*動物科學技術學院
*數學與信息科學學院
*物理科學與工程技術學院
*文學院
*外國語學院

*公共管理學院
*商學院
*法學院
*中加國際學院
*繼續教育學院
*行健文理學院
*體育學院
*教育學院
*藝術學院

*政治學院
*國際教育學院
*新聞傳播學院
*材料科學與工程學院
*環境學院
*政治學院
*社會科學與管理學院

## 舊生
*馬君武、梁漱溟、陳寅恪、李四光、黃現璠、李達、陳望道、千家駒、施汝為、何康

## 姐妹校
### 亞洲
* 
**拉曼大學

## 出面網頁

* 廣西大學網站
東京大學

**東京大學**
現任校長
藤井輝夫
學校類型
國立綜合大學
建立時間
1877年
所在地
日本東京都文京區本鄉七丁目
學生數量
28,697人（2007年）
教師數量
4,097人（2007年）
校園環境
市區
校園面積
249萬平方米


**東京大學**（日文：東京大学，讀音：とうきょうだいがく，簡稱「東大」）係日本第一間國立最高學府，喺日本東京都，1877年創立，係日本最老牌嘅大學之一，佢同日本另一間大學京都大學同樣享負盛名。依家東京大學本部校址係日本東京都文京區本鄉七丁目嘅3番1號。

東京大學前身係1864年明治年間創立嘅東京開成學校同埋東京醫科學校，1877年改制成為日本首先以現代學制為之綱要而成立嘅大學。

東京大學喺學術方面出產咗6位諾貝爾獎得獎者，喺政治方面出產咗6位日本內閣總理大臣（首相）。

## 歷史

明治維新之後，日本政府統合咗江戶幕府所直轄嘅昌平坂學問所、開成所同醫學所，為之「大學校」，成為東京大學前身嘅東京開成學校同醫學校。

東京開成学校係**東京開成所**，文久三年（1863年）創立，本來係教授「蘭學」嘅幕府直轄院校，明治4年（1871年）聯同昌平坂學問所、醫學所改組成為「東京開成學校」。明治10年（1877年）4月12號同「東京醫學校」（東京醫学校）再合組為**東京大學**，歸當時文部省所打理。大學最初淨只係得四個學部：法學部、理學部、醫學部同文學部，學生人數係1600人左近。以學士授與機關而言，東京大學係僅次於明治9年（1876年）設置嘅札幌農學校（今日嘅北海道大學前身）。

明治19年（1886年）3月，日本政府頒佈「帝國大學令」，將東京大學易名做**帝國大學**，係法理醫文四學部之外，另立工學部。明治23年（1890年），政府再頒令，合併東京農林學校，設置「農家大學」。明治30年（1897年）6月改名做**東京帝國大學**，以呼應京都帝國大學（今日嘅京都大學）嘅創立，免生混淆。大正8年（1919年）再設立經濟學部。

二戰之後，喺昭和22年（1947年）9月復名做**東京大學**。之後幾年之間，直至昭和33年（1958年），陸續設立教養學部、教育學部同埋藥學部。

## 校區
東京大學有本鄉總校區（東京都文京區）、淺野校區（東京都文京區）、彌生校區（東京都文京區）、駒場校區（東京都目黑區）、白金校區（東京都港區）、三鷹校區（東京都三鷹市）同埋檢見川校區（千葉縣千葉市）七個校區，加咗個附屬植物園、農場、牧場、海洋實驗場、理學實驗場、工學實驗場同埋附屬學校，面積好大嘅，約莫1518萬平方米。

## 學部

東京大學有法學部、醫學部、工學部、文學部、理學部、農學部、經濟學部、教養學部、教育學部、藥學部。而家提供約260種專業領域，超過2,000種學位課程。東京大學同世界嘅學術聯繫相當緊密，並同世界嘅頂尖高校好似牛津大學、劍橋大學、哈佛大學、麻省理工學院、加州理工學院、普林斯頓大學、斯坦福大學、耶魯大學、哥倫比亞大學、愛丁堡大學、柏林大學、澳大利亞國立大學同北京大學有校際合作關係。

## 排名

東京大學嚮學術方面係世界排名最高嘅大學之一。東京大學於2026年《QS世界大學排名》中排全球第卅六位，於2024年《世界大學學術排名》（ARWU）中排全球第廿八位，於2025年《泰晤士高等教育世界大學排名》（Times rankings）中排全球第廿八位同埋亞洲第五位。

## 出名舊生
### 政治界

*吉田茂：第45、48-51代日本首相
*岸信介：第56、57代日本首相
*佐藤榮作：第61─63代日本首相、1974年諾貝爾和平獎得主
*福田赳夫：第67代日本首相
*中曾根康弘：第71─73代日本首相
*宮澤喜一：第78代日本首相
*小和田雅子：日本皇后
*西宮伸一：日本外交官
*李漢俊：中國共產黨第一次代表大會代表

### 文學界
*川端康成：1968年諾貝爾文學獎得主
*大江健三郎：1994年諾貝爾文學獎得主
*芥川龍之介：小說家
*夏目漱石：小說家
*森鷗外：小說家
*三島由紀夫：小說家
*安部公房：作家，曾獲諾貝爾文學獎提名

### 學術界

*江崎玲於奈：1973年諾貝爾物理獎得主
*小柴昌俊：2002年諾貝爾物理獎得主
*南部陽一郎：2008年諾貝爾物理獎得主
*根岸英一：2010年諾貝爾化學獎得主
*村上直次郎：日本歷史學家
*矢內原忠雄：日本經濟學家
*植草一秀：日本經濟學家
*家永三郎：日本歷史學家
*河上肇：日本馬克思主義經濟學家
*林忠四郎：日本天文學家
*何燏時：中國工學家、做過北京大學校長
*梁希：中國林學家，做過南京大學校務員會主席（校長）同埋中華人民共和國林業部首任部長
*黃現璠：中國歷史學家、人類學家、民族學家同埋中國現代民族學嘅奠基人

### 建築界
*伊東豊雄：日本建築師
*丹下健三：日本建築師
*槇文彦：日本建築師
*隈研吾：日本建築師

### 演藝界
*井阪聰：日本電影導演
*中島貞夫：日本電影導演
*中田秀夫：日本電影導演
*中原俊：日本電影導演
*那須博之：日本電影導演
*長谷川和彥：日本電影導演
*山田洋次：日本電影導演
*高畑勳：日本動畫家
*山村聰：日本演員
*香川照之：日本演員
*高田萬由子：日本女演員

## 註

## 出面網頁

* 東京大學網站
土地閒置稅

**土地閒置稅**，又叫**土地閒置費**，係政府當局對可以起樓而又過期唔開工，或只係低度使用嘅私人地皮，懲收罰款賦稅，希望通過加重「囤積居奇」地主嘅成本，促進新樓市場供應，令物業市場嘅供求關係快啲平衡，阻止物業價格上漲。

## 差異
*地稅
*物業稅
*地租
*額外印花稅
*買家印花稅

## 睇埋
*物業空置稅

## 參考
香港圍村

香港嘅圍村（英文： Walled Villages ）多位於新界，主要分為「本地圍」同「客家圍」兩大類。「本地圍」係指本地人村落（即圍頭人），早於宋朝已有定居，明朝形成圍村。而「客家圍」係指清朝移入的客家人村落。

明朝時沿海寇患頻繁，沿海空虛而淪為寇穴，居民為求自保，喺村屋群周圍建矮石牆，用以抗盜，形成有圍牆保護嘅「圍村」。明朝時粉嶺龍躍頭嘅老圍就係香港最早嘅「本地圍村」。

「本地圍」所居住嘅係本地人（即圍頭人），每個家庭有獨立嘅房屋，四周建有高牆環繞。牆基採用大麻石鞏固，而牆身用青磚砌成，四邊嘅胸牆開有窗孔，圍內建築整齊，有明顯嘅中軸線，神廳設於末端挖掘護城壕溝，圍門係橫環鐵門或木條。

直到康熙時期，清朝政府頌佈遷界令，要求廣東沿海居民遷入內地，用以打壓明朝遺臣鄭成功喺台灣建立嘅明鄭王朝，斷絕中國東南沿海居民對其接濟。康熙八年（1669年）復界後，本地人獲准遷回沿海舊地，而喺呢個時期，客家人亦開始從內地嘅山區遷入香港，佢哋進入原屬圍頭原居民之地定居，但土客圍村仍各據一方。

乾隆嘉慶期間，客家居民遷居新界日多，漸漸喺本地人毗鄰建立新村定居，由於語言、風俗唔同而互生磨擦，加以土地分配利益不均，因而雙方產生土客械鬥，遂客家人就仿原居地山區圍龍屋型制，建造「圍屋」，聚族而居，用以械鬥防衛。

「客家圍」形制係主要由多間房屋組成嘅圍屋群，房屋牆身特厚而窗戶特細，部分橫屋嘅牆壁組成圍村嘅牆壁，圍屋四角設有炮樓（又名圍斗或瞭望台）
湯尼古哥池

**湯尼古哥池**（；，；），香港傳媒譯**古高**（），係克羅地亞一退役職業籃球員，司職小前鋒，1990年畀芝加哥公牛喺選秀會揀中，之後喺1993年正式加入NBA，喺NBA先後效力芝加哥公牛、費城76人、亞特蘭大鷹同埋密爾華基公鹿，至2006年退役。

## 攷

## 出面網頁

*
朗夏巴

**朗夏巴**（**Ronald Harper**，）係美國一前職業籃球員，司職得分後衛或者控球後衛，1986年畀卡夫蘭騎士喺選秀會揀中之後加入NBA，先後效力卡夫蘭騎士、洛杉磯快艇、芝加哥公牛同埋洛杉磯湖人，至2001年退役，喺效力芝加哥公牛同埋洛杉磯湖人其間五奪NBA總冠軍。

## 出面網頁

*
歧視

**歧視**係指一種基於特定族群、階級或者其他類別，而對嗰類人作出不合理區分嘅行為。呢種行為通常亦會俾特定類別嘅人啲特殊待遇，或好或壞，有時亦係為某啲族群嘅利益為代價，提高另外一啲族群嘅利益。

## 種類
* 性別歧視
* 性傾向歧視
* 家庭崗位歧視
* 職業歧視
* 殘疾歧視
* 種族歧視
* 地域歧視
* 族群歧視
* 信念歧視
* 年齡歧視
* 文化歧視
* 逆向歧視
旗昌洋行大樓

**旗昌洋行大樓**即係**招商局大樓**，嚮上海外灘出名建築之一。嚮上海外灘9號，仿文藝復興建築風格，由英國通和洋行設計。
日清大樓

**日清大樓**係上海外灘建築物，嚮上海外灘5號，由日資航運企業日清汽船株式會社同猶太商人合資起。1920年代，樓高六層，2006年改成餐廳。
怡和洋行大樓

**怡和洋行大樓**（**Jardine Matheson Building**）係英資怡和洋行嚮上海外灘嘅辦公大樓。1843年怡和洋行喺上海開分行，1844年嚮上海外灘27號（北京路口）起樓。
交通銀行大樓

**交通銀行大樓**嚮上海外灘14號，初時係老牌英資寶順洋行產業。19世紀50年代俾德華銀行買起咗，起咗一座文藝復興風格4層大樓。1919年第一次世界大戰後，中國沒收德國財產，畀咗交通銀行上海分行接管。
芝麻卷

**芝麻卷**，全名**黑芝麻卷**，係香港特色甜品之一，即使喺酒家亦幾乎見唔到芝麻卷嘅蹤跡。芝麻卷使用黑芝麻、冰糖同馬蹄粉做成粉漿，蒸好後再捲起而成。佢賣相係黑色一卷卷，有啲似小型黑色布匹綢緞，亦因為似一卷曝光菲林，又叫「菲林卷」。芝麻卷係滿漢全席中第一宴席嘅其中一道菜式。通常做芝麻卷會卷七圈，每一圈都好平均，咬落去以有彈牙清涼為佳。除咗味黑色芝麻卷之外，重有橙色嘅加入橙汁味嘅芝麻卷。

芝麻卷係1970年代至1980年代中香港嘅酒樓常見嘅甜點之一，但而家已經好少見到。

## 做法
先將芝麻粉加入水攪成芝麻水，將部份芝麻水加入馬蹄粉同粟粉度，用力攪成幼滑糊狀。將淨低嘅芝麻水煮滾，然後加砂糖煮到糖溶，迅速倒入先前嘅芝麻糊內，然後攪勻。 預備已搽油嘅長方型鐵盤，倒入一層薄薄嘅芝麻卷混合液，隔水大火蒸約五分鐘，用手卷起蒸熟嘅芝麻片，切成適合食用嘅長短度即成。
陳志釗

**陳志釗**（；）係中國嘅男子足球員，廣東廣州番禺人。司職前鋒，而家效力緊廣州富力。

## 生涯
陳志釗喺1988年喺廣州番禺出世。1997年9月開始喺趙達裕開嘅足球學校接受訓練。佢喺2002年嘅青少年足球人才選騷大賽入面，因為表現突出而俾北京現代（今日嘅北京國安）、上海申花、深圳健力寶（今日嘅深圳宇恆）、上海中遠（今日嘅北京人和）、雲南紅塔、山東魯能同天津泰達等7間球會揀啱咗，但最後俾申花足校教練朱炯帶到申花，不過佢喺二隊踢咗4年波。2007年轉會到香港甲組足球聯賽嘅公民踢咗35場，入咗6球。2008年跟朱炯去到南昌衡源（今日嘅上海申鑫）踢波，重將球會成功送到2010年嘅中超入面。喺南昌衡源踢第一個賽季中超時，由於陳志釗喺好多場比賽入面，表現得好出色而俾人話成「南昌版美斯」。但佢喺2011年諗住去葡甲踢波，但南昌衡源隊唔肯放人而冇去到，甚至同球會搞出咗大龍鳳。搞到佢一直冇返去南昌而去參加廣東嘅業餘比賽。

2012年初，陳志釗去咗巴甲豪門哥連泰斯踢波，但一直淪落為替補。2013年3月13號第一次入國家隊。2014年初去咗北京國安踢咗2年波，但因傷病而表現麻麻。2015年12月22號，廣州富力官方正式簽咗佢返嚟踢波。

## 註

## 參考

## 出面網頁
* 
* 
* 
* 

類:上海申鑫球員

類:北京國安球員
類:廣州富力球員
田登

**田登**係北宋一個臭名遠播嘅州官。佢覺得佢個名係寶，所以唔畀人叫做阿登；因為登同燈同音，就連夜晚點燈，都唔畀話點燈，只可以話點火。如果邊個唔覺意講咗個登字或者係近音字，噉嗰個人就有侮辱地方長官嘅罪，重嘅要判幾年監，輕嘅都要打幾十板屎窟。有一年上元節，其中有種節目叫做放花燈。放燈之前，照例由地方官府，貼出告示公文，都寫住：「本州依例放火三日」。呢啲告示貼滿晒大街小巷，外地遊客唔知有避諱呢回事，見到張告示個個嚇餐死，以為呢個州放火係種習俗。事後，啲人都挖苦話：「祗準州官放火，唔畀百姓點燈。」後來呢兩句話就成為咗成語，諷刺在上位者任意亂嚟，而限制在下位者嘅自由。

## 睇埋

*雙重標準
Rush Limbaugh

**勒殊 哈德遜 林堡三世**（、）係美國電台主持人兼記者、作家，自由主義運動者、評論人、諷刺人。

## 睇埋
* 費米納粹
* 自由主義

## 出面網頁

* Rush Limbaugh Show
Nenê

**Nenê**（）係巴西一職業籃球員，司職大前鋒或者中鋒，2002年畀紐約人喺選秀會揀中之後加入NBA，喺NBA先後效力丹佛金塊同埋華盛頓巫師。家吓係侯斯頓火箭撈緊。

## 攷

## 出面網頁
*
心肺復甦法

**心肺復甦法**（**C**ardio**p**ulmonary **R**esuscitation，CPR）係一種應急手段，以人工方式維持心臟停止病患者血液循環以及氧氣供應。

由於唔少患者心臟停止嘅原因係心臟出現纖維性顫動，令心臟唔能夠正常運作，單單靠心肺復甦法並唔足夠
。

但如果心肺復甦法配合自動體外去纖維性顫動器，患者嘅生還機會將會大幅提升。

2010年，美國心臟協會（AHA）以及國際復甦法聯絡委員會（International Liasion Committee on Resuscition）修訂咗心肺復甦法指引，令程序大幅簡化，過往係先實行A步驟（保持呼吸暢通），跟住B步驟（人工呼吸），然後C步驟（胸部按壓），但係新版改為先實行C步驟（胸部按壓），再實行A步驟（保持呼吸暢通），最後先至做B步驟（人工呼吸）。按壓胸部頻率為每分鐘一百下 The importance of high quality CPR (sufficient rate and depth without excessively ventilating) was emphasized.。

修訂中有一項全新建議：除咗新生嬰兒外，面對所有幼兒、兒童同成年患者，當急救者得一個人，壓胸同吹氣次數嘅比率一律為30:2（舊建議係15:2）。

細路同大人心跳停止嘅病因唔一定相同，因此，針對嬰兒同埋細路嘅急救步驟嘅建議，同針對大人所用嘅步驟唔同。

對新生兒患者建議嘅心肺復甦術，適用於啱啱出世，直到佢離開醫院為止。嬰兒心肺復甦術嘅臨床指引，適用於年紀未到一歲嘅患者。

針對*非專業性施救者*嘅兒童心肺復甦術，適用於年紀大概一至八歲嘅患者；而針對非專業性施救者嘅成人心肺復甦術，適用於年約八歲以後患者。為咗令非專業施救者減少學習嘅負擔，呢項年齡嘅建議同二零零零年頒佈嘅指引相同。

針對*醫護人員*嘅兒童心肺復甦術，適用於一歲至青春期初（約十二至十四歲），界定嘅方法係判別第二性徵存唔存在。醫院（尤其兒童醫院）或兒童加護病房可以選擇將兒童心肺復甦術嘅適用對象套到全部兒科患者（一般上到十六至十八歲），而唔係以青春期與否來判斷施行成人心肺復甦術或兒童心肺復甦術。

### 行動順序
若果喺患者發生心跳停止嘅現場，有其他人在場，咁就好多嘢可以同時進行。例如一位或多位受過訓練嘅急救員可以立即施行心肺復甦術，同時可以請旁觀者打電話召喚緊急醫療系統嘅協助、去攞自動體外心臟去顫器（有嘅話）、以及帶領緊急醫療服務人員到場。

但如果只有一名急救員在場，無其他人幫手：

方案一，先求救再施救：

* 先致電緊急醫療系統，若有自動體外去顫器嘅話可以攞定先。安全情況下，急救員應立即返到患者身邊、開始心肺復甦術同埋使用自動體外去顫器（若情況許可）。
* 急救員打開患病呼吸道並檢視有冇正常呼吸，若果冇呼吸，進行兩次人口呼吸。
* 吹氣後，急救員應交替進行三十下壓胸同兩次吹氣，如果情況許可，儘速使用自動體外去顫器。

方案二，先施救再求救：

* 觀察環境，保障自身安全。安全情況下，急救員先打開患者呼吸道並檢查有冇呼吸，若果冇呼吸，做兩次人工呼吸，吹氣份量應該啱啱足以目睹患者胸部拱起。
* 急救員跟住應施行五組心肺復甦術（每組三十下壓胸同埋兩次吹氣，歷時約兩分鐘），之後先致電緊急醫療系統（若果有自動體外去顫器嘅話可以攞埋）。

（更詳盡嘅細節，可參照相關課程嘅教材。急救員應該按實際情況判斷所需行動。）

### 胸部按壓
按壓部位：一手用手掌近腕部分撳住胸骨劍突上5厘米左右，另一手撳呢隻手，例如，如果用右手直接撳胸骨，請將左手手掌撳住右手掌背上，用左手手指扣實右手各手指離，令右手手指離開患者胸壁，壓胸嘅時候雙臂手肘唔可以彎曲，以上半身力量垂直下壓，目前建議按壓幅度要到達3至5厘米。幼兒下壓幅度約2.5厘米。針對所有患者，施救者壓胸頻率應該大約每分鐘一百下，每撳完一下，應該等患者胸部升起，先再撳第二下。

## 核發心肺復甦術認證卡單位（台灣）

* 中華民國紅十字會
* 行政院衛生署指定之急救教育推廣與諮詢中心

## 香港認可心肺復甦或急救資格訓練機構
* 香港聖約翰救護機構
* 香港醫療輔助隊
* 香港紅十字會
* 職業安全健康局

## 參考
佛蓋特

**佛蓋特**（**Guy Forget**，）係法國前職業男網球員，1991年、1996年台維斯盃冠軍。

## 出面網頁
史杜積高域

**史杜積高域**（**Предраг Стојаковић**，）係塞爾維亞一前職業籃球員，司職小前鋒，1996年畀沙加緬度帝王喺選秀會揀中，之後喺1998年正式加入NBA，喺NBA先後效力沙加緬度帝王、印第安納溜馬、紐奧良黃蜂、多倫多速龍同埋達拉斯牛仔，至2011年退役。

## 出面網頁

*
馬龍

**馬龍**可以係：
* 馬龍 (香港漫畫家)：香港嘅漫畫家。
* 馬龍 (乒乓波運動員)：中華人民共和國乒乓波運動員。
* 馬龍 (足球員)，中華人民共和國足球員，效力緊青島中能。
* 卡爾馬龍，美國NBA前球員。
* 毛適斯·馬龍，美國NBA前球員。
* 馬龍 (恐龍)，禽龍類恐龍嘅一屬，生存於白堊紀早期北美洲。
* 馬龍縣，雲南曲靖下轄一縣。
* 馬龍 (演員)，香港粵語片演員。
周美欣

**周美欣**（，）係2007年度香港小姐競選季軍，祖籍廣東台山，於2011年離開無綫電視，2012年推出唱片成為歌手。

## 電視節目
*2008年：頑遊關西（第三至五集）

## 電視劇
*2009年：古靈精探 B 飾 鋼管舞參賽者
*2010年：飛女正傳 飾 名模
*2010年：讀心神探 飾 胡巧瑩

## 電視劇歌曲
*2008年：《法證先鋒II》插曲 - You Are My Angel

## 電影
*《Laughing Gor之變節》（2009）

## 獎項
*2005年新秀歌唱大賽溫哥華選拔賽冠軍
*2005年TVB8全球華人新秀歌唱大賽時尚形象大獎
*2007年度香港小姐競選季軍
*2007年香港小姐「魅力美腿大獎」
*第24屆CASH流行曲創作大賽亞軍（演繹）

## MV
*別戀我 - 任賢齊
*心照不宣 - 許志安

## 廣告
*Sensol 代言人

## 參考
基里爾字母

**基里爾字母**，又叫做**斯拉夫字母**、**基利爾字母**、**基立爾字母**（俄文：кирилли́ческий алфави́т或者кири́ллица，轉寫：kirilličeskij alfavit或者kirillica），係喺斯拉夫語族大多數民族入邊通行嘅字母書寫系統。喺2011年，用呢套字母系統做標準書寫形式嘅語言，講嘅人口就有差唔多2.5億人，佢仲係歐洲第三多人用嘅字母，排喺拉丁字母同希臘字母後面。白俄羅斯、保加利亞、波黑、俄羅斯、哈薩克、吉爾吉斯、北馬其頓、蒙古國、黑山、塞爾維亞、塔吉克、烏克蘭、烏茲別克同土庫曼都用基里爾字母去寫佢哋嘅官方語言，但係而家哈薩克政府決定棄用基里爾字母，改用拉丁字母；蒙古政府就決定喺2025年前恢復使用傳統蒙古字，但就唔會一刀切噉廢除，而係會兩隻一齊用。

## 歷史
基里爾字母源於格拉哥里字母，而格拉哥里字母脫胎自希臘字母，基里爾字母普遍認為係由基督教傳教士聖基里爾（希臘文：Κύριλλος；教會斯拉夫文：Кѷриллъ；827年–869年）同聖梅篤丟斯（希臘文：Μεθόδιος；教會斯拉夫文：Меѳодїи）喺9世紀為咗喺斯拉夫民族傳播基督教（嗰時東西教會重未正式分裂）方便所創立嘅，俾斯拉夫民族廣泛採用，因此有時亦都叫做斯拉夫字母。早期忌基里爾字母又叫做古斯拉夫文字母（而今忌斯拉夫字母經過修改）。

## 使用情況

而今用基里爾字母忌文字大多數係斯拉夫語族忌語言，包埋俄文、烏克蘭文、魯先文、白俄羅斯文、保加利亞文、塞爾維亞文、馬其頓文等。

而屬於斯拉夫語族西斯拉夫語支忌索布文、波蘭文、捷克文同埋斯洛伐克文等，就不朽都寫拉丁字母。

屬於西南斯拉夫語支忌塞爾維亞文、克羅地亞文同埋波斯尼亞文，原本俾人睇成係同一種語言，但係因為宗教同族裔等原因分立成三種語言。克羅地亞文同波斯尼亞文寫拉丁字母，塞爾維亞文就同時寫基里爾字母同拉丁字母。

喺1930年前後，蘇聯為其國境入邊好多忌少數民族改革文字，用基里爾字母替代原來忌少數民族文字字母（通常係阿拉伯字母），所以而今原來蘇聯國境入邊好多民族文字用基里爾字母。其中使用人口較多忌語言有哈薩克文、塔吉克文、吉爾吉斯文、維吾爾文、巴舒閣文、楚華殊文、車臣文、卡白達文、馬里文、阿華勒文、烏德穆勒特文等。1946年蒙古人民共和國忌文字亦都推行改用咗基里爾字母，直到1990年代蒙古國建立之後舊忌蒙文書寫方式先至用返。

阿塞拜疆文、格魯吉亞文、土庫曼文、烏茲別克文等文字曾經用基里爾字母改造，喺脫離蘇聯獨立之後又恢復返自己原來忌文字。喺俄羅斯聯邦入邊，車臣共和國用忌車臣文同韃靼斯坦共和國用忌韃靼文，原來念著改寫拉丁字母，但係俾蘇聯同俄羅斯政府阻著。

蘇聯亦都曾經幫摩爾達維亞忌文字（「摩爾達維亞文」）改寫西里爾字母，但係摩爾多瓦獨立之後，多數摩爾多瓦人覺得摩爾多瓦文并唔存在，而渠等使用忌係羅馬尼亞文。

## 字母
基里爾字母傳到東斯拉夫同南斯拉夫入邊，用嚟寫渠忌語言，包埋古東斯拉夫語。

今日大部份基里爾字母都係一個字母對應一個音，祇有少量嘅語言之間嘅差別。

## 電腦編碼
### KOI-8 編碼
KOI-8 編碼系列係喺Unicode 興之前好興忌西里爾字母電腦編碼，主要有 KOI8-R（俄語）、KOI8-U（烏克蘭語）等版本。請睇 KOI-8。

### ISO 8859-5 編碼
ISO 8859-5 編碼係國際標準化組織制訂忌西里爾字母電腦編碼，但係使用率卻毋夠KOI-8。請睇 ISO/IEC 8859-5。

## 睇埋
*蒙古語

## 睇多啲
*Ivan G. Iliev. Short History of the Cyrillic Alphabet. Plovdiv. 2012. Short History of the Cyrillic Alphabet
馬貝利

**馬貝利**（**Stephon Xavier Marbury**，）係美國職業籃球員同籃球教練，司職控球後衛，1996年畀密爾華基公鹿喺選秀會揀中之後加入NBA，先後效力密爾華基公鹿、新澤西籃網、鳳凰城太陽、紐約力搏同埋波士頓塞爾特人，至2010年轉戰中華人民共和國嘅（CBA），第二年加盟北京首鋼，喺2012、14至15年前後四年內贏三屆嘅CBA冠軍，其中佢喺2013年當選CBA常規賽MVP，2014年成為CBA全明星票王。2014年4月2號，佢攞到北京榮譽市民稱號。2015年12月底攞到中國綠卡（永久居留權）。2019年唔做籃球員，開始轉做籃球教練。2023年11月訪問香港，期間喺13號遞交咗香港政府嘅高端人才通行證計劃申請。

## 攷

## 出面網頁

* 
* Stephon Marbury
* 斯蒂芬·马布里|身高|资料|介绍,斯蒂芬·马布里所属球队：北京金隅_网易CBA数据直播系统
阿連拿斯

**阿連拿斯**（**Gilbert Jay Arenas, Jr.**，）係美國一職業籃球員，司職控球後衛，2001年畀金州勇士喺選秀會揀中之後加入NBA，先後效力金州勇士、華盛頓巫師、奧蘭多魔術同埋孟非斯灰熊，至2012年轉戰中華人民共和國嘅CBA。

喺2006年12月17號對洛杉磯湖人嘅比賽入面，阿連拿斯破咗聯盟嘅紀錄，成為「加時最高得分」（16分）嘅球員。

## 出面網頁

* 
* Gilbert Arenas
* 阿里纳斯|身高|资料|介绍,阿里纳斯所属球队：上海玛吉斯_网易CBA数据直播系统
馬利安

**馬利安**（**Shawn Dwayne Marion**，）係美國一職業籃球員，司職小前鋒或者大前鋒，1999年畀鳳凰城太陽喺選秀會揀中之後加入NBA，先後效力鳳凰城太陽、邁亞美熱火、多倫多速龍同埋達拉斯牛仔。

## 出面網頁
*
造馬

**造馬**，即「制（造）（馬）王」，係指製造假結果嘅一種手段。

呢個詞起源於香港賽馬，人為控制啲馬點跑，令到內定賽果出現，就為之「造馬」。

## 睇埋
* 作弊
* 詐騙
騎師

**騎師**係種職業，一般係指策騎馬嘅人。

騎師可分為多種，包括平地賽馬騎師，越野跳欄賽騎師，同馬術騎師等，所需嘅技術同其他要求亦各有分別。
仿真芝士

**仿真芝士**係指烹飪上芝士嘅替代物，用來取代菜式上因為客人需求或避免令客人敏感症發作嘅芝士。無論係佢嘅融點或價格，仿真芝士均都有佢嘅優點，特別係佢較平嘅價錢，可以幫商界減輕經營成本。

仿真芝士大多數由大豆製成，但亦都有由米、杏仁、營養酵母或其他非乳品物質製成。仿真芝士就好似植物性奶油嘅替代品，可以用來替代各種芝士產品。呢啲產品通常都被某尐食物偏好者消費，例如純素食主義者、教條限制者（大部份仿真芝士都由拉比認可，係符合教規嘅嘢食）、乳糖不耐症或牛奶過敏患者。

### 品牌
以下係一尐比較常見嘅素食仿真芝士牌子，全部都無酪蛋白喺入邊：Cheed、Cheezly、FYH Vegan Gourmet Cheese、NuttyCow NutCheese、Sheese、Teese以及Tofutti。此外重有一尐不含大豆成份嘅全素仿真芝士，包括有：Daiya、Dr.Cow、 Chreese以及Veganrella，全部都有全素食品認證，所以100%保證不含酪蛋白。

### 種類
現時嘅仿真芝士有提供以下種類芝士嘅替代品：
	 
	
* American
*Blue 	
*Cheddar
*Cheshire
*Cream cheese	
* Edam

*Gouda 	
*Monterey Jack
*Mozzarella	
*Parmesan
*Swiss

## 參考

## 睇埋
* 全素
人獸交

**人獸交**（），係指人同動物嘅性行為，可以指用動物陰莖插入陰道或人類陰莖插入動物陰道等，喺好多地方都犯法。好多時會同動物戀（）溝埋一齊講。
獲加

**安東 獲加**（**Antoine Devon Walker**，）係美國一職業籃球員，司職小前鋒或者大前鋒，1996年畀波士頓塞爾特人喺選秀會揀中之後加入NBA，先後效力波士頓塞爾特人、達拉斯牛仔、亞特蘭大鷹、邁亞美熱火同埋明尼蘇達木狼。

喺2001年12月17號對費城七六人嘅比賽入面，獲加破咗聯盟嘅紀錄，成為「單場射最多三分波全部唔中」（11射0中）嘅球員。呢個紀錄至2015年1月畀人平咗但重未被打破。

## 出面網頁
*
唐吉訶德

《**唐吉訶德**》，或者譯成《**吉訶德大人**》（***Don Quijote de la Mancha***，原標題嘅原意係《從曼查來嘅騎士吉訶德大人》），係西班牙作家塞萬提斯向1605年同1615年分成兩部分出版嘅反騎士小說。故事背景係一個早就無騎士嘅年代，主角唐吉訶德幻想自己係個騎士，因而做出種種匪夷所思嘅行徑，卒之從夢幻入邊醒返。

文學評論家好多都話《唐吉訶德》係西方文學史上第一部現代小說，亦都係世界文學嘅瑰寶之一。呢部書原來係念著對嗰時好興嘅騎士文學進行反諷。然而弔詭嘅係，由於後來騎士小說逐漸銷聲匿跡，從文壇入邊消失，於是乎當初塞萬提斯諷刺騎士小說嘅呢個初衷，逐漸被後世讀者所淡忘；反而係後來由於美國嘅百老匯用《唐吉訶德》做藍本所改編嘅歌舞劇《夢幻騎士》（Man of La Mancha），重新塑造唐吉訶德「追夢者」呢個新形象，深入描寫佢對自己夢想不顧一切嘅勇往直前；同埋加入咗因為唐吉軻德嘅慇勤讚美，結果陰錯陽差意外改變咗女主角達辛妮亞（Dulcinea）嘅自信，卒之等佢跳脫一介村姑嘅命運，成為一個真正高貴淑女嘅橋段。於是乎，原來「唐吉訶德」由諷刺沈迷騎士小說，嘲諷嗰啲不自量力、脫離現實、自以為係一代大俠嘅呢類阿Q型人物，其象徵符號意義不知不覺逐漸轉化，而今經已多被用來指嗰啲勇敢堅持自己理想，敢於挑戰社會不合理現象、不顧眾人嘲笑仍然堅持一己信念嘅人物。

呢本書留低咗一句好有名嘅開場白：

## 創作背景
《唐吉訶德》嘅產生係一個時代嘅產物。西班牙經過光復戰爭，顛覆同驅逐咗阿拉伯人嘅統治，完成咗國家嘅統一，同時又依靠其龐大嘅騎士隊伍，雄霸歐洲，遠征美洲，造就咗西班牙嘅「黃金世紀」。呢個時期，西班牙嘅文學亦都繁榮發展起身，田園小說、流浪漢小說、騎士文學同戲劇等各大流派爭奇鬥豔。騎士文學喺西班牙曾經風靡一時，各種作品層出不窮。別林科夫話「騎士小說表現出對個人人格嘅愛護同尊重，為壓迫者同被壓迫者犧牲全部力量甚至自己生命嘅勇敢精神，將女子作為愛同美向塵世嘅代表。」騎士文學對於衝破中世紀神學禁欲主義嘅束縛、對人性嘅解放具有極大嘅進步意義。之不過隨著後來封建經濟嘅解體同火槍火炮向軍事上邊嘅使用，騎士文化變得越來越不合時宜，十五世紀開始出現一批打家劫舍、殺人越貨嘅強盜騎士，騎士文學開始變得愈發庸俗化。塞萬提斯生活嗰時，西班牙重流行五六十部粗製濫造、荒謬愚昧嘅騎士小說，為咗呢件事，塞萬提斯決定創作《唐吉訶德》，「將騎士文學嘅地盤冚唪唥摧毀晒」，佢沿用騎士作為主角嘅寫作形式，講騎士制度、騎士精神漫畫化，其小說出版之後，西班牙嘅騎士小說亦都隨之崩潰。

## 主題
《唐吉訶德》嘅作者喺序言入邊寫明「呢本書不過係對騎士文學嘅一種諷刺」，目的係為咗「將騎士文學嘅埞冚唪唥摧毀晒佢」。書入邊描繪咗西班牙向16世紀同埋17世紀嘅成個社會，公爵、公爵夫人、封建地主、和尚、牧師、士兵、手工藝人、牧羊人、農民，唔同社會階層嘅男人、女人各種各樣嘅人一共700幾個，尖銳無情噉批評咗嗰時西班牙嘅政治、法律、道德、宗教、文學、藝術同埋私有財產制度，小說亦都被譽為「行將滅亡嘅騎士階級嘅史詩，一本偉大嘅現實主義文學名著」。

## 內容情節
成本書一共有兩部分，講咗唐吉訶德三次冒險。

### 第一次冒險
第一部前半段嘅劇情。唐吉訶德一個人，無出過其家鄉拉·曼恰（la Mancha）地區，唔好彩整親，返咗屋企。屋企人將成屋騎士小說冚唪唥燒晒。

### 第二次冒險
第一部後半段嘅劇情。佢搵到隔離嘅桑丘·潘沙做其侍從，重應承畀佢做總督。主僕兩個人偷偷出門，一路上做咗好多荒唐可笑嘅傻事，將風車當成巨人、將旅店睇成城堡、又將羊群當成敵人，重打倒差佬、放咗一班好惡嘅監犯，反而被監犯搶嘢，爭啲無命，被人用籠、牛車帶返屋企。

### 第三次冒險
第二部嘅劇情。兩人經過薩拉戈薩（Zaragoza），重參加咗幾場當地辦嘅比武，被公爵夫婦請到城堡，桑丘正式做總督治理海島，實際上係公爵夫婦專登整蠱佢哋兩個。其隔離加拉斯果（Sansón Carrasco）先後扮成鏡子騎士、白月騎士，念著用騎士道嘅決鬥打敗唐吉訶德，打醒佢。唐吉訶德卒之被打敗，好抑鬱噉返到屋企，病咗，就快死嗰時卒之醒返，鬧騎士小說，話畀姪女知，想要繼承遺產就咪嫁畀騎士，甚至鍾意讀騎士小說嘅人。
卡美路安東尼

**卡美路安東尼**（**Carmelo Kyam Anthony**，）係美國一職業籃球員，綽號「甜瓜」，司職小前鋒，2003年畀丹佛金塊喺選秀會揀中之後加入NBA，先後效力丹佛金塊同埋紐約力搏。

## 出面網頁
* 
* Carmelo  安东尼 Anthony_NBA中国官方网站
師生戀

**師生戀**係指教師同學生產生愛情，甚至有「性關係」。無論有冇性行為，定係同性關係，定係年齡差距，師生戀已引起社會討論，同個人反思。由於各國都有法定性愛年齡，因此有部份師生戀個案會令老師惹上官非。

## 刻板印象
以為單身男教師較容易同女仔發生「關係」，但實際上已婚教師或女教師出現師生戀問題亦唔係少見
。

## 文藝作品
*言情小說《窗外》，由臺灣作家瓊瑤描寫男教師、女學生之間師生戀。
*少女漫畫《魔女的條件》，由日本漫畫家綾瀨百合子描寫女教師同男學生之間師生戀，並由TBS電視台拍攝成電視劇。
*更多以師生戀為題材嘅作品，睇師生戀題材作品。

## 睇埋
*最低合法性交年齡

## 參考
終身監禁

**終身監禁**，又叫**無期徒刑**，係一種對罪犯嘅刑罰。被判終身監禁嘅罪犯要喺監獄過埋下半世直到死，又或者係得到假釋為止。

喺冇死刑嘅地方，終身監禁係對罪犯嘅最高刑罰。
監獄

**監獄**，中國古代叫**囹圄**，係用嚟拘禁囚犯嘅地方。

## 出名監獄
* 綠島監獄
* 域多利監獄
* 赤柱監獄
* 秦城監獄
* 辛辛監獄（:en:sing sing）
* 巴士底監獄
* 巢鴨監獄

## 小說
* 基度山恩仇記

## 電影
* 力王
* 監獄風雲
* 監獄風雲2之逃犯
* 女子監獄
* 第一繭
* 我未成年
* 追女重案組
* 監獄不設防
* 黑獄斷腸歌之砌生豬肉
* 我在監獄的日子
* 月黑風高
* 以父之名
* 絕地任務
* 空中監獄（英文維基）
* 綠里奇跡

## 電視劇
* 鐵窗邊緣
* 五個醒覺的少年
* 生命有take 2
* 越獄（又譯《逃獄》）
* 再戰明天

## 參考

## 睇埋

* 無期徒刑
* 負債人監獄
* 勞改
監獄風雲

《**監獄風雲**》（Prison on Fire），係1987年由香港新藝城電影公司出品嘅一套港產片，林嶺東執導。由周潤發、梁家輝主演。

## 演員
*周潤發 飾 阿正（鍾天正）
*梁家輝 飾 耀仔（盧家耀）
*張耀揚 飾 殺手雄
*何家駒 飾 大咪
*黃光亮 飾 傻標
*吳志雄 飾 盲蛇
*成奎安 飾 大傻
*良　鳴 飾 耀父
*王文君 飾 Janet
*韓　坤 飾 潮州佬
*霍瑞華 飾 阿勇
*南　燕 飾
*朱繼生 飾 細B
*馮瑞珍 飾 正母
*伍國健 飾 強哥
*羅樹祺 飾 高級監督
*吳　石 飾
*李廣添 飾
*簡瑞超 飾

## 出面網頁
*
監獄風雲2之逃犯

《**監獄風雲II逃犯**》（*Prison on Fire II*）係1991年由香港新藝城電影公司出品嘅戲。由周潤發主演。

## 演員
*周潤發 飾 鍾天正
*陳松勇 飾 龐飛龍（大圈龍）
*徐錦江 飾 鬼見愁
*胡耀宗 飾 良仔（鍾天正之子）
*于　莉 飾 王榮珍
*黃光亮 飾 傻標
*霍瑞華 飾 勇
*吳志雄 飾 盲蛇
*尹揚明 飾 輝志
*韓　坤 飾 潮州佬
*馮瑞珍 飾 正母
*龍　彪 飾 火屎哥
*馮國輝 飾 骷髏頭
*羅樹祺 飾 高級監督
*伍國健 飾 強哥
滿地寶

**滿地寶**（英文：**Port Moody**；舊譯名「慕迪港」），係加拿大卑詩省嘅一座城市，位於布勒內灣東端。面積25.89平方公里，2011年人口32975人。

## 名稱

市名裡面嘅「慕迪」，係指殖民地時期嘅英軍皇家工程師軍團司令理察·慕迪（Richard Moody）。但係由於「慕迪」同「墓地」發音太相似，唔好意頭，市政府喺1998年啟用咗新嘅中文名「滿地寶」。

## 歷史

滿地寶嘅歷史同兩次歷史事件分唔開：1858年淘金熱潮同1885年橫加鐵路通車。

滿地寶一開始祇係一個人煙稀少嘅定居點。1858年，由於有消息話喺菲沙河谷發現金礦，數以千計嘅掘金人湧入英屬哥倫比亞（大致今日嘅卑詩省）。出於對當時嘅首都新西敏嘅防禦嘅考慮，英屬哥倫比亞政府要求英軍皇家工程師軍團開闢一條從布勒內灣通往新西敏嘅通道（伊條通道今日叫做「北路」），等喺布勒內灣落船嘅軍火可以行伊條路直接去到新西敏。雖然最終無戰爭爆發，但係由於伊條路嘅起點就喺滿地寶，滿地寶開始由定居點發展成小鎮。後來，皇家工程師軍團準備返去英國嘅時候，有啲士兵決定留喺英屬哥倫比亞，其中一個就係理察·慕迪。

1871年，英屬哥倫比亞決定加入加拿大，條件係加拿大要起一條連接英屬哥倫比亞同加拿大嘅鐵路。1879年，加拿大太平洋鐵路宣佈：會將終點站設喺滿地寶，滿地寶咁先至引起大家注意。

從19世紀80年代開始，越來越多人移居滿地寶。佢等希望第日鐵路通咗車之後，滿地寶會變成西海岸嘅一個大都會。1885年11月7日，加拿大太平洋鐵路完工，第二日就有火車開到咗滿地寶。1886年7月4日，第一班固定客車抵達滿地寶，房地產價格開始升高。但係好景不長，1887年，加拿大太平洋鐵路起咗一條又滿地寶通往溫哥華嘅支線，經濟重心同人口亦都開始移去溫哥華。雖然係咁，但係都有人決定留低，其中大部分人都係喺林場做嘢嘅。

1905年，英國帝國石油公司喺滿地寶郊外起咗一座煉油廠。

1913年，滿地寶正式升格做城市，有咗自己嘅市長同市議會。第一任市長係派利·A·魯（Perry A. Roe）。當時嘅滿地寶依然嚴重依賴林業。

二戰之後，滿地寶開始向郊區擴張，同時好多大公司，例如海灣石油（Gulf Oil）、省際鋼鐵（Interprovincial Steel）同太平洋海岸航運（Pacific Coast Terminals），都將總部設喺滿地寶。

### 「藝術城市」

2004年，滿地寶市政府開始打造「滿地寶：藝術城市」伊個品牌。歷史上，滿地寶由於屋租低、環境美、光線夠而吸引咗好多藝術家喺道定居。今日，滿地寶通過藝術節、藝術家組合同多樣化嘅設施來鼓勵藝術創作。

## 概況

### 人口

根據2011年加拿大人口普查，滿地寶嘅人口係32,975人，同2006年普查結果相比上昇19.9%，升幅係大溫地區城鎮最高。

滿地寶嘅家庭收入中位數達到$70,239，係大溫地區城鎮中第四高。市内最大嘅僱主係係鷹嶺醫院和卑詩省第43校區。

### 交通

滿地寶嘅公共交通服務由運輸聯線提供。連接溫哥華市中心同米遜嘅通勤鐵路西海岸快線喺滿地寶設徂個車站，而市内亦都有好多條公車線路。此外，經滿地寶連通高貴林同本拿比嘅溫哥華架空列車長青線捷運喺2012年中期開徂工，暫定通車時間係2016年夏季。長青線將會喺滿地寶市內設兩個車站，分別係慕迪中心站和內灣中心站，當中嘅慕迪中心站會設喺西海岸快線嘅滿地寶中央車站隔離。

滿地寶市内無高速公路，主要東西向幹道係班納公路同聖莊街組成。班納公路同聖莊街曾經係卑詩省7A省道，但係省道資格已經喺2006年取消徂。

## 參考


## 出面網頁

滿地寶市政府
仿翅

**仿翅**，又叫**素翅**、**假翅**、**環保翅**，係魚翅嘅仿製品，通常用明膠或蒟蒻整。如果用明膠整，有動物皮成份，就唔算係素食。

雖然仿翅嘅口感同鮮味都比唔上真魚翅，不過比較耐火，就算煮好耐都唔會溶。

用仿翅取代真魚翅嘅原因，多數係成本嘅考慮，因為仿翅嘅製作成本比採集真魚翅低好多。另一個原因係基於保育嘅原因，減少殺害鯊魚。
食素

**食素**（；），又叫**素食**，係一種有關飲食嘅文化，實踐呢種飲食文化嘅人叫做**素食主義者**（）。呢啲人唔食飛禽、走獸、魚蝦等動物嘅身體，淨係以蔬菜同生果等植物來維持生命。世界各國或者唔同文化嘅食素主義都有唔同，有啲食素嘅人會食蜜糖、奶類同蛋類等動物產品，而另一啲純食素主義者食會避免食包括蛋類、奶製品在內嘅任何同動物有關嘅嘢食。

## 食素嘅多種樣色
* **純食素主義**（）：會避免食用所有含有動物成份嘅嘢食，例如蛋、奶類、芝士同蜜糖。除咗嘢食之外，有啲嚴格食素主義者亦唔會用動物製成嘅商品，例如皮革、皮草同含有動物性成份嘅化妝品。
* **食齋**（）：會避免食用所有由動物製成嘅嘢食同埋五辛，包括：蔥、大蒜、韭菜、薤、興渠。
* **乳蛋食素主義**（）：唔食肉食素主義者會食用部分動物成份嘅嘢食來取得身體所需嘅蛋白質，好似係蛋同奶類。
* **奶素主義**（）：呢類食素主義者唔食蛋同蛋製品，但係會飲奶類同相關產品，好似芝士、奶油或乳酪。
* **蛋素主義**（）：呢類食素主義者唔食奶同奶製品，可以食蛋類同相關產品。
* **生食素主義**（）：呢種食用方法係將所有嘢食保持喺天然狀態，即使加熱亦唔超過攝氏47℃。生食主義者認為煮會令嘢食中嘅酵素或營養被破壞。有啲生食主義者叫做**活化生食主義者**，喺食用種子類嘢食前，會將食物浸喺水度，令酵素活化。有啲生食主義者嘅飲食理念同食果實主義者相似，有啲生食主義者淨係食有機食物。
* **果食主義**（）：淨係食生果同果汁或其他植物果實，唔包括肉、蔬菜同穀類。
* **苦行食素主義**：呢類人為堅定心中嘅信念，以苦行嘅方式進行食素，唔止戒蛋，牛奶，甚至戒大豆、食鹽。甘地屬於代表人物。
* **耆那教食素主義**（）：可以食用奶制品，不過唔食蛋制品、蜜糖同任何形式嘅根莖食品。

### 半食素嘅樣色
有啲人，可能基於健康、道德或信仰而唔食某啲肉類，例如係唔食牛、羊、豬等哺乳動物嘅紅肉係最普遍嘅類型，呢啲人會食部分禽類同海鮮。呢類唔係傳統嘅食素主義，而係介乎兩者之間。半食素主義包括：
* **彈性食素主義**（）：呢類人主要係以食素為主，間中會食肉類。
* **魚素主義**（）：呢類人主要係以食素為主，間中會食用魚同其他水產品，不過唔食其他陸地動物。
* **禽素主義**（）：呢類人主要係以食素為主，間中會食用雞肉，不過唔食用哺乳動物嘅肉，即所謂嘅紅肉。
* **白肉食素主義**（）：呢類人主要係以食素為主，間中會食用魚同雞肉，不過唔食哺乳動物嘅肉，即所謂嘅紅肉。
* **長壽健康飲食法**（）：食物只包括穀類同豆類，但間中會食魚同其他水產品。
* **免費食素主義**（）：呢類人以食素為主，除非肉類嘅來源係免費嘅。
* **道德雜食主義**（）：呢類人嘅食物來源一定要係天然嘅、有機嘅同道德嘅，唔可以含抗生素荷爾蒙等人工飼料添加劑。

## 睇埋
*食齋

## 出面網頁
* 國際素食聯盟
* 素食資源組
* 香港素食會
和田清

**和田清**（）係日本嘅歷史學家、文學博士，東京大學名譽教授，有日本現代研究中國滿蒙史第一人嘅稱號。

## 底細
和田清喺日本神奈川縣出世，細紋仔時讀高座郡小學，中學就讀東京第一高等學校，然後考入東京帝國大學文科大學（而家東京大學文學部）史學科，1915年攞到學士學位，入東京帝國大學文科大學史學科東洋史學專修科深造三年。1917年攞到學位後做過中央大學預科講師同埋東京帝國大學講師。1924年渠過歐美同埋中國遊學，1926年佢返返日本。前後做過東京帝國大學、日本大學教授，做過東洋文庫專職理事，1951年佢曾經俾人選做日本學士院會員（院士）。死後佢俾日本政府追授三位勛二等勛章。

## 出名著述
*《內蒙古諸部落的起源》，奉公叢書，1917年 
*《支那通史》（上），巖波書店，1938年
*《支那史序說》（世界歷史Ⅱ），河間書房，1941年
*《中國史概說》，巖波書店，1951年
*《〈魏誌·倭人傳〉、〈後漢書·倭傳〉〈宋書·倭國傳〉〈隋書·倭國傳〉譯註》，巖波書店，1951年
*《東洋史》，寶文館，1956年
*《〈明史·食貨誌〉譯註》上、下，東洋文庫，1957年
*《〈宋史·食貨誌〉譯註》上、下，東洋文庫，1960年

## 參考
*和田久徳「和田清」（『國史大辭典 14』（吉川弘文館、1993年） ISBN 978-4-642-00514-2
膠樽

**膠樽**係用塑膠造嘅樽，主要用嚟裝水、飲品、油等液體，亦都可以用嚟擺藥物等。膠樽有唔同大細，亦可以用唔同材料製成，其中以PET塑膠製成嘅膠樽最常用。
沙律海鮮卷

**沙律海鮮卷**，又叫**海鮮沙律卷**，簡稱**沙律炸卷**或**炸沙律卷** ，係香港酒樓、酒店喜慶宴會主菜枱上嘢食之一，亦會做飲茶點心賣。

沙律海鮮卷嘅稱呼，視乎呢種嘢食嘅餡料。必有嘅係酥皮，係雞蛋溝麵粉漿，出面加麵包糠，穌炸而成。海鮮沙律炸卷嘅入面，常見有西式沙律醬、紅蘿蔔絲、蝦肉、龍蝦肉、芹菜等。呢一種中西合壁嘅創新菜式，內容係西式沙律餐，外加一個中式嘅油炸麵皮而成。 

海鮮沙律卷大概於1990年代初出現，相信最先出現喺香港、澳門或者華埠唐人街等華洋集處嘅社區。

沙律海鮮卷單係考慮個內含，好合乎現代人少肉多菜嘅要求，不過最攞命嘅係「深炸」。成品上枱，係香口嘅炸卷，充滿炸油成份。

## 參考
魚翅餃

**魚翅餃**係中國點心之一，係一種有蝦肉同豬肉等配料嘅餃，上面放上魚翅。相傳係香港1980年代經濟起飛時，有酒樓諗出來嘅奢侈點心。家陳魚翅餃多數都無真魚翅，取而代之嘅係素翅、粉絲，甚至兩樣都無。
松岡李那

**松岡李那**（****，）係日本籍女模特兒，喺日本廣島縣吳市出世。佢識得講日語、英語同廣東話，13歲嗰陣被美容院邀請做女模特兒入行，2010年去香港接拍快餐店廣告而令香港人熟悉，之後繼續拍廣告、行Show同埋喺2011年開始拍電影。2013年1月尾生日同林子祥個仔林德信傳緋聞。

## 演出作品
### 電影
* 2011年：《戀夏戀夏戀戀下》 飾演 模特兒
* 2012年：《天生愛情狂》 飾演 蛋糕舖店員Linah
* 2012年：《喜愛夜蒲2》 飾演 夜場女DJ Maxim
* 2013年：《溝女不離三兄弟》 飾演 LuLu
* 2014年：《Delete愛人》 飾演 垃圾美女
* 2015年：《猛龍特囧》 	 
* 2016年：《美人魚》
* 2019年：《作家的謊言：筆忠誘罪》 飾演 陳倩青（Elaine）

## 參考
許穎

**許穎**（，）（自稱，有爭議）係香港𡃁模，亦係葛文輝嘅「葛女郎」之一，活躍香港書展同漫畫展，憑身材成為寫真𡃁模新力軍，2011年更邀得日本攝影大師米原康正操刀影寫真。2011年嘅書展開幕前夕，自稱因為遺失手機而引發慾照外洩，啲相都係自拍照而相中嘅佢搔首弄姿，最後佢否認炒作同講考慮報警處理。喺2012年嘅香港書展入便佢嘅寫真因為太暴露而被要勒令收書。

## 演出作品
### 電影
* 2011年：我愛HK開心萬歲 飾演 E Cup Lady
* 2011年：戀夏戀夏戀戀下 飾演 健身房少女
* 2011年：喜愛夜蒲 （客串）
* 2012年：2012我愛HK喜上加囍 飾演 市民

## 參考

## 出面網頁
* 
* 

類:香港女模特兒
類:香港電影女演員
類:許氏
太陽動力號

**太陽衝動計劃**（英文：**Solar Impulse**）係瑞士洛桑聯邦理工學院嘅一項太陽能飛機計劃。呢項計劃嘅最終目的係研製出一款可以環球飛行嘅太陽能固定翼飛機。呢項計劃嘅負責人係瑞士心理醫生同飛行專家伯特朗·皮卡（法文：Bertrand Piccard），同埋瑞士商人安德烈·博舒伯（德文：André Borschberg）。

## 一號機
計劃製造嘅第一部試驗機（簡稱「一號機」）係一架單座單翼機，最長滯空時間達到三十六個鐘。一號機嘅瑞士註冊編號HB-SIA。二零零九年十二月三號，一號機喺德國奪修多夫（德文：Düsseldorf）第一次試飛成功。二零一零年七月七號到八號，一號機第一次全日試飛成功，由瑞士披耶納（法文：Payerne）起飛，夜航長達九個鐘，最後成功返到披耶納。二零一一年，一號機喺巴黎航展亮相。二零一二年，一號機先後成功由瑞士飛到西班牙同埋摩洛哥。二零一三年，一號機由美國三藩市出發，途經鳳凰城、達拉斯、聖路易、辛辛那提、華盛頓特區，最後抵達紐約甘迺迪國際機場，完成飛越美國嘅壯舉。

## 參考
紀靜琳

**紀靜琳**（Ki Ching Lam, Crystal，），香港女子體操運動員，而家喺台灣國立嘉義大學獸醫系讀書。

## 個人背景
紀靜琳喺香港出世，喺一個體操世家長大，佢嘅老竇老母係退役體操運動員同體操教練，妹妹紀靜玲亦都係彈床、體操運動員。由於細個嗰陣受到屋企人嘅影響，佢自小就熱愛體操。

## 獎項
* 喺2005年獲得全港健美體操比賽女子六人組冠軍同女子團體亞軍。
* 喺2006年獲得全港學界體操比賽女子中級組團體第二名。

## 攷

類:體操運動員
檸檬市場

**《檸檬市場》**（全名：《檸檬市場：產品質量不確定性同市場機制》；英文：*The Market for Lemons: Quality Uncertainty and the Market Mechanism*）係美國經濟學家佐治•阿卡洛夫（英文：George Arthur Akerlof）喺1970年發表嘅一篇關於信息唔對稱造成劣勝優汰現象嘅論文。伊篇論文令到阿卡洛夫喺2001年攞到瑞典國家銀行經濟學獎。

## 理論大概
阿卡洛夫用二手車市場做例子：喺二手車市場裏面，賣家對二手車嘅瞭解絕對多過買家，所以兩者之間關於二手車嘅信息係唔對稱嘅。為咗避免信息唔對稱造成嘅損失，買家一定要猛咁殺價，無論賣家賣嘅二手車有幾堅都好，買家都唔會出好價。調返轉頭來講，買家唔願意出好價，令到賣家又唔願意再出售堅嘅二手車。咁樣惡性循環之後，堅嘅二手車就會逐步被鎏嘅二手車逼到無曬市場，而買家再想買堅嘅二手車都無得買啦。

## 參考
* 《檸檬市場》原文，麻州理工學院出版社；
* 杜頻，《警惕“檸檬市場”》，《咬文嚼字》2011年第5期第36~38頁。
齋鹵味

**齋鹵味**（通**齋滷味**）係一種齋，一般有「酸齋」（酸甜齋）、「豉油（蠔油）齋」同「咖哩齋」嘅口味。外形造成「齋雞」、「齋鮑魚」、「齋叉燒」同「齋鴨腎」等唔同嘅質感同個樣，佢哋主要成份都係麵筋夾埋唔同嘅醬汁整成。

酸齋嘅紅色往往係用人工合成嘅食用色素E110（又叫日落黃），豉油齋同咖哩齋就可能加入 E621，即係谷氨酸鹽增味劑。日落黃喺挪威同芬蘭已經全面禁用，亦有組織催促美國食品藥品監督管理局（U.S. Food and Drug Administration, FDA）禁用日落黃，因為呢種嘢可能影響細路嘅行為同專注力。

齋鹵味係香港嘅傳統齋舖都有得賣，市民亦會外賣返屋企食。但係，呢類嘢食長時間放喺室溫之內，會滋生細菌，導致細菌性食物中毒。

《齋鹵味》亦係一部2006年香港上映嘅電影春田花花同學會一首歌曲嘅名。曲調係英文歌 Yellow Bird，由梁洛施主唱，葉氏兒童合唱團伴唱。歌詞中嘅「齋鹵味，細個就已經食。齋鹵味，至正係拜山食。」睇來齋鹵味可以算做香港人嘅集體回憶。

## 參考
齋

**齋**可以係：
*食齋，佛教徒遵循佛教教義而採用嘅飲食方式同食物嘅禁忌
*食素，一種有關飲食嘅文化，唔食飛禽、走獸、魚蝦等動物嘅身體
*齋鹵味，一種嘢食
*羅漢齋，一種著名嘅中式齋菜
*麵筋，小麥蛋白質（麩質）組成嘅食材
*齋戒，一種同宗教有關嘅個人行為
*齋啡，咖啡唔加奶同糖
*書齋，書房古代叫做書齋
*攴攴齋，中國傳統社會嘅教育機構
*大齋期，基督教節日，喺聖灰禮儀日開始計嗰四十日，去到復活節前日
政治思想

**政治思想**（英文：Political ideology），並認為相關政治，包括政治、意識形態思想政治有關，允許範圍廣泛。

## 中國學說
*道家、道學
*儒家思想
*禮教
*君主專制
*三民主義
*毛澤東思想
*有中國特色的社會主義

## 參見
劉霞

**劉霞**（，）係中華人民共和國一詩人、畫家同攝影師，因為老公係2010年諾貝爾和平獎得主、中華人民共和國異見人士劉曉波而知名。兩人喺1996年結婚。

## 出面網頁
西門菲沙大學家族隊

**西門菲沙大學家族隊**係西門菲沙大學嘅運動隊嘅總稱，係目前唯一一支喺全美大學運動協會（National Collegiate Athletic Association）比賽嘅非美國球隊。目前家族隊一共有17支運動隊。

## 歷史
1965年西門菲沙大學建校之後，由於當時嘅加拿大大學校際運動聯盟（Canadian Intercollegiate Athletic Union，今日叫做加拿大大學校際體育總會）唔准會員學校發放體育獎學金，時任校監哥頓•舒霖（Gordon Shrum）決定加入當時已經允許加拿大大學加入嘅美國全國高校校際運動協會（National Association of Intercollegiate Athletics）。到咗20世紀90年代，由於家族隊嘅主要對手已經開始轉投水平更高嘅全美大學運動協會，但係全美大學運動協會當時祇准美國高校加入，而加拿大大學校際體育總會（Canadian Interuniversity Sports）亦都已經允許發放體育獎學金，所以家族隊決定轉投加拿大大學校際體育總會嘅加西賽區（Canada West University Athletic Association）。

2008年，全美大學運動協會修改咗憲章，允許加拿大大學加入乙組（Division II）比賽。2009年7月10日，全美大學運動協會正式批准家族隊成為臨時會員，原本預定喺2011/2012賽季正式開始喺大西北賽區（Great Northwest Athletic Conference）比賽。但係，加西賽區喺知道家族隊會轉投美國聯賽之後，即刻將家族隊降咗格做臨時會員，引發咗「家族隊喺2010/2011賽季無比賽打」嘅揣測。於是大西北賽區決定提前一個賽季畀家族隊開始喺大西北賽區比賽。2012年，全美大學運動協會批准家族隊成為正式會員。

## 運動隊

### 男子足球隊

#### 球員

#### 教練

### 女子籃球隊

#### 球員

#### 教練

## 主要對手
* 卑詩大學
* 西華盛頓大學
* 西雅圖太平洋大學

類:加拿大運動
家族隊
君主專制

**君主專制**（英文：**Absolute monarchy**）係君主制下面一種政治制度同統治嘅方式。統治嘅國君擁有最高嘅權力，對佢嘅子民（subject）行使呢啲權，一般呢啲權力唔係完全冇限制嘅，史上唔少嘅國君係冇乜權，或者受到其他嘅權威限制，好似受到以前嘅教宗同埋揸住軍權嘅人限制咁。君主制一般係世襲嘅。

## 中國
即使改朝換代，古代中國通常以「家天下」表示，權力核心一般由王族「代代相傳」。古代中國人嘅「天下觀」，將「天下」（包括人，物）視為君主（稱號：王、帝、皇帝）嘅個人財產。

## 睇埋
* 君主立憲制
家天下

**家天下**可以係：
*世襲君主制
*《家天下 (電台節目)》，新城電台節目，由薛家燕、李紫昕、快必、慢必主持。
百姓

**百姓**可以指：

*一百個姓氏；
*引伸指平民，例如「老百姓」、「平民百姓」。
*百姓 (專輯)
*百姓 (雜誌)，香港曾經嘅半月刊雜誌，由已故報人胡菊人創辦。
林堡

**林堡**可以係：

## 地
*Limburg，歐洲地方名，喺荷蘭同埋比利時嘅邊界
**林堡省 (荷蘭)
**林堡省 (比利時)
*Limbourg，比利時列日省嘅一個小鎮

## 人
*Rush Limbaugh（1951年出世），美國電台主持
晉科中心

**晉科中心** （**Advanced Technology Centre**）係香港一寫字樓，喺上水彩發街2號，1995年起好。

2016年，新鴻基地產申請將大廈活化，並喺2021年將整棟建築物改名做「上水廣場2」，預計喺同年開幕。

## 睇埋
* 水客
* 光復上水站
* 上水廣場
囂屎

**囂屎**可以係：

* 囂張
* Laughing哥隻寵物甲蟲嘅名
* 2011年電視劇《點解阿Sir係阿Sir》入面張柏全（羅鈞滿飾）嘅花名

## 攷
蝗蟲

**蝗蟲**係群居型嘅短觸鬚蚱蜢，屬蝗科，直翅目昆蟲。全世界有超過一萬種，分佈喺熱帶、溫帶嘅草地同埋沙漠地區。

## 文化寓意
* 蝗蟲由於侵害性大，喺唔同文化上都畀人當係災同埋毀滅嘅象徵，譬如聖經《出埃及記》神用蝗災打擊埃及；《啟示錄》用蝗蟲比喻魔鬼；現代有啲人用蝗蟲比喻外來移民（叫做「蝗蟲論」）。

## 圖

File:Oxya yezoensis November 2007 Osaka Japan.jpg|蝗蟲
File:DesertLocust.jpeg|沙漠蝗
File:Nymph of Locust - Project Gutenberg eText 16410.png|一種蝗蟲嘅若蟲*Schistocera americana*
File:Abisares_viridipennis.jpg|草蜢嘅一種♀*Abisares viridipennis*


## 攷
左㕭

**左優**（），又寫做**左㕭**、**左𠰋**、**左撓**、**左搲**、**左抓**，有時亦寫做**左撇**（正音zo² pit³，但多數人都照讀zo² jaau¹），係指由細慣咗同擅長用左手做，好似寫字，呢啲平常嘢嘅人。對於右爪用右手一樣。

## 概要
左爪嘅人一般嚟講，用左手嘅次數比右手多出好多，例如寫字、煮餸、揸筷子等。左爪嘅人並唔係所有動作都習慣或偏好用左手，實際上完全左爪嘅人並唔多。例如有啲人習慣用右手寫字、揸筷子，不過打波時就會用左手揸拍，呢種依照唔同行為選擇左或右手嘅情況亦有好多。另外，亦有雙手都能夠順利運用嘅動作。雖然好多人嘅利手同書寫嘅手相同，不過書寫並唔係判斷利手嘅標準。有啲人只係寫字同揸筷子時用左手，其他動作都用右手。

喺印度同好多伊斯蘭國家，去廁所之後用左手裝水將屎窟周圍洗淨（唔用廁紙）嘅習慣，因此認為左手比較唔乾淨，開餐唔露出左手，而有用右手進食嘅文化，一齊食嘢嗰時用左手會畀人覺得無禮貌。但印度同伊斯蘭國家亦有好多左爪嘅人，喺食飯時用右手，其他動作都用左手進行。

根據史前時期留低嘅手印推斷，今時今日左爪佔人口嘅比例同冰河時期嗰陣差唔多。

## 左爪嘅唔方便
由於社會上大多數人都係右爪，大多數嘅架生、設施、以至文字嘅結構都係為右爪嘅人而設，左爪喺生活中難免會有唔方便。以鉸剪為例，通常手指公外推、其他手指向入嘅動作，經過鉸剪中間嘅支點，可以令刀片夾實以剪斷啲嘢。但左手拎鉸剪做相同動作時，會有刀片夾唔實、剪唔直嘅感覺。除咗阿拉伯文之外，左手寫字唔方便，因為由左到右。好多左爪揸筆嘅人都用慣右手剪嘢，剪嘢時自我摸出用力嘅訣竅。而喺餐枱度，左爪用筷子時，就特別容易同隔離嘅筷子「打交」，而引起誤會同尷尬。近年互聯網興起，唔少左爪喺網上召集更多人，以為左爪發言同捍衛佢哋嘅權利。

## 左爪名人
* 側田，香港男歌手
* 盛智文，香港生意人，前海洋公園主席
* 張文新，香港電台電視部助理廣播處長
* 馬德鐘，香港男藝員
* 鍾鎮濤，香港男歌手
* 錢嘉樂，香港男藝員
* 許志安，香港男歌手
* 蔡思貝，香港女演員
* 朱凱婷，香港女演員
* 梁烈唯，香港男藝員
* 林子善，香港男藝員
* Lady Gaga，美國女歌手
* 周柏豪，香港男歌手
* 王若琳，台灣女歌手
* 王力宏，台灣男歌手
* 差利，（1889年—1977年）美國男演員
*東條英機，前日本首相
*杜魯門，前美國總統
*謝拉特·福特，前美國總統
*列根，前美國總統
*老布殊，前美國總統
*克林頓，前美國總統
*奧巴馬，前美國總統

## 睇𠹺
* 右爪

## 參考
2013我愛HK恭囍發財

《**2013我愛HK恭囍發財**》（***I Love Hong Kong 2013***）係一部由邵氏影城有限公司同電視廣播有限公司合作拍攝嘅賀歲喜劇電影，由譚詠麟、陳百祥、葉玉卿同曾志偉領銜主演。鍾澍佳執導，由曾志偉、戚家基監製。《我愛HK開心萬歲》同《2012我愛HK喜上加囍》嘅姊妹作品。

該電影喺2012年11月開拍，喺2013年2月7日新年檔期推出，故事主線圍繞著**70年代嘅懷舊**香港同**2013年嘅現代**。

## 劇情
七十年代香港，遍地黃金，處處都有生機！為人忠直嘅宋池雄（黃宗澤飾）遇上狡猾嘅夏石森（謝天華飾），促使阿宋搵到人生第一份工，同阿夏一起到茶樓打工。茶樓老闆（馮淬帆飾）心地善良，伙計騎呢，街坊盞鬼，令茶樓每日都充滿驚喜，人情味同歡樂共冶一爐。唯情關始終擋唔過，宋池雄同夏石森同時愛上太子女美洋洋（徐子珊飾），憨直男對戰花靚仔；美洋洋好友朱玉圓（鄭欣宜飾）為人潑辣，揚言男不壞女不愛，只愛夏石森。眾人衝過情關，亦難敵時代巨輪，面對股災、移民潮等，宋池雄緊守岡位，捍衛茶樓，同街坊一齊渡過難關。而家嘅宋池雄（譚詠麟飾）人到中年，美洋洋（葉玉卿飾）已為人母，夏石森（陳百祥飾）成為集團老闆，茶樓面對呢個年頭嘅惡勢力，傾訴神仙（曾志偉飾）識唔識令到酒樓再添歡樂，又係唔係可以一如以往，團結就係力量？

## 演員表
### 主要演員

### 第啲演員

## 電影歌曲
*〈L.O.V.E〉群星主唱
*〈喜上有囍〉群星主唱
*〈求職七友〉群星主唱
*〈I Love Hong Kong〉李治廷、林欣彤主唱
*〈忍不住的風Fing〉葉玉卿主唱

## 連出去
* 
* 官方預告片
* 
* 
* 
* 
* 
* 
* 
* 
*
維基百科星

**維基百科星**（全名**274301 Wikipedia**）係小行星帶一粒小行星，響2008年8月由烏克蘭安德魯紹夫卡天文台發現，並響2013年1月用維基百科個名來命名。
青檸批

**青檸批**（**Key lime pie**）係美國佛羅里達州發明嘅甜品，用青檸汁、蛋黃同煉奶焗成嘅批。
雪糕三文治

**雪糕三文治**（**Ice cream sandwich**），又叫**雪糕夾心餅**，係種冰凍甜品，用兩塊餅夾住雪糕，好似三文治咁樣。

## 註
* 雪糕三文治曲奇食譜｜酥脆曲奇加冰涼夾心超夢幻！賣相美觀啱打卡 - hk01
蜜蜂竇

**蜜蜂竇**，又叫**蜂巢**，係蜜蜂起嘅竇，有好多正六邊形嘅蜂蠟巢室，入面有蜜蜂、蜜蜂幼蟲、蜂蜜同花粉。
啫喱豆

**啫喱豆**（**Jelly bean**）係種糖，出面有糖衣，入面係口感似啫喱嘅軟糖。所以先叫**啫喱豆，有五十種口味，仲推出過怪味糖。**
熱狗

**熱狗**（英文：**hot dog**）又叫**腸仔包**，西人嘢食，必備長條形嘅熱狗包，夾住條腸仔。有啲入邊重有醬（譬如茄醬、芥辣、沙律醬）戥菜（譬如番茄、生菜、洋蔥）。

## 睇埋
*腸仔包（中式）
*漢堡包
一號風球 (澳門)

**一號風球**（）係澳門嘅熱帶氣旋警告信號，係澳門熱帶氣旋警告信號之中最低級嘅信號，高一級係三號風球。

受到強烈熱帶風暴麥德姆影響，最近嗰一次掛嘅一號風球響2025年10月3號夜晚11點懸掛。

## 意義
係一個戒備信號嚟，意思係指有個熱帶氣旋中心響澳門特別行政區800公里嘅範圍裏面，而之後喺有可能影響到澳門。

同香港嘅三號風球唔同嘅喺（2007年之後），當三號風球除下咗之後，澳門地球物理暨氣象局好少會掛一號風球嚟取代三號風球，其中一個例子就喺強烈熱帶風暴帕布，佢更加係第一次令澳門氣象局以一號風球取代三號風球。
薑餅

**薑餅**（**Gingerbread**）係種餅，用薑同蜜糖整。薑餅好多時常會整成人形，即係薑餅人。

## 睇埋
*《漢蘇同歌麗萄》
冰凍乳酪

**冰凍乳酪**（**Frozen yogurt**），又叫**乳果雪糕**，係種用冰凍嘅乳酪整嘅甜品，口感似雪糕。
三號風球 (澳門)

**三號風球**（）係澳門嘅熱帶氣旋警告信號，高一級嘅信號係八號風球，低一級係一號風球。

受到強烈熱帶風暴風神嘅影響，最近嗰一次三號風球響2025年10月20號夜晚七點懸掛。

## 意義
吹過嚟嘅熱帶氣旋可能令到澳門特別行政區吹強風：即係持續風速響每個鐘41到62公里之內，陣風甚至可以高達每個鐘110公里。

## 安全措施
所有啲船都應該翻去避風塘或者安全港口；檢查下啲門同窗係咪穩陣；疏通渠道；留意電視台或者電台定期播放嘅熱帶氣旋資訊。
煎蛋

**煎蛋**係由雞蛋煎成嘅嘢食，亦係家傳戶曉嘅餸菜一種。有單面煎半熟（太陽蛋）、雙面煎（荷包蛋）半熟同全熟三種。

## 煮法
喺鍋度加入油，等到鍋有一定熱度嗰陣將蛋打入去煎。

## 睇埋
* 炒蛋
* 荷包蛋
* 太陽蛋
* 水煮嫩蛋
* 滾水蛋
太陽蛋

**太陽蛋**（英文：**Sunny-side-up**）係煎蛋嘅一種，因為煎完之後外形好似太陽噉，所以有噉嘅名。製法係將蛋單面煎，喺蛋白熟透之後，蛋黃熟透前上碟。蛋白並唔包住蛋黃，而係令蛋黃外露。

## 睇埋
*荷包蛋
*煎蛋
*滾水蛋
*水煮嫩蛋
滾水蛋

**滾水蛋**，又做「和尚跳海」。係香港同澳門嘅茶餐廳嘅特色嘢飲。製法係先將一個生雞蛋，將蛋黃同蛋白倒入杯熱水度搗渾，再加一啲砂糖就係滾水蛋，有加入煉奶嘅叫做奶水蛋。隨住香港嘅發展，由於做法極簡單，喺屋企都可以沖到嚟飲，呢種嘢飲已經較少人揀。

## 睇埋
*荷包蛋
*水煮嫩蛋
*煎蛋
*太陽蛋
楊枝甘露

**楊枝甘露**係一種香港甜品，製作材料包括沙田柚（或西柚）同芒果，重有西米、椰汁、鮮忌廉（或淡奶）同糖。柚子拆成肉，芒果就切粒，溝喺西米、椰汁同糖水度，雪凍後食。有啲甜品店更喺楊枝甘露中加入雜果或燕窩。

楊枝甘露嘅味道，又被製作成其他食品，例如楊枝甘露蛋糕、楊枝甘露布甸、楊枝甘露雪條等。

## 名稱典故
楊枝甘露本來係指觀音菩薩嘅一種法寶。觀音手執一個插住楊柳枝嘅寶瓶，瓶內嘅露水就叫做楊枝甘露。
淡奶

**淡奶**係蒸餾過嘅牛奶。經過蒸餾過程，淡奶嘅水份比鮮牛奶少一半。淡奶通常用喺製作甜品，同埋沖調咖啡同奶茶等嘢飲。

嘁香港嘅淡奶牌子有唔少選擇，包括三花牌、子母牌、黑白牌、百佳牌等，而「三花淡奶」又簡稱**花奶**，係部分香港人對淡奶嘅含糊稱呼。而三花牌係雀巢公司出品。

需要留意嘅係，坊間嘅一啲所謂淡奶，其實係植脂奶，而且含有非常唔健康嘅反式脂肪。

沖嘢飲除咗選用淡奶或煉奶，亦有奶粉同粉末狀奶精好似雀巢公司出品嘅咖啡伴侶。

## 睇埋
* 煉奶
煉奶

**煉奶**係混入砂糖或糖漿嘅濃縮牛奶。經真空、均質、殺菌、濃縮等工序濃縮後，煉奶嘅水份大約只有鮮牛奶嘅四分之一，而且因為加咗蔗糖，甜度比鮮牛奶高得多。煉奶常被用於製作甜品，而有啲嘢飲亦會用到煉奶沖調，例如香港嘅茶餐廳嘅特色嘢飲茶走。

有時煉奶亦會加入冰品度，例如臺灣刨冰店家會以額外加錢方式，為雪花冰或係選滿材料嘅傳統鉋冰上淋上煉奶增加香氣。

## 歷史
依照馬哥孛羅嘅文學作品紀錄，韃靼人識將牛奶濃縮。紀錄指出，當時每個人拎十磅重牛奶糊狀物，佢將水同牛奶撈埋（Ten pounds of milk paste was carried by each man who would mix the product with water）。無論如何，馬哥孛羅可能只係指出韃靼人凝乳可以稀釋喺一種嘢飲（airan）之中，從而發酵成煉奶，而唔係用新鮮牛奶濃縮成煉奶。

1820年喺法國
同埋1853年喺美國試將牛奶濃縮。呢項發明之前，搾出嚟嘅牛奶只可以保持新鮮一陣間，亦唔運得遠。Borden同其他人試過一排都衰埋，Borden見到果汁用嘅眞空蒸發，就將用眞空蒸發將牛奶濃縮而唔會令啲奶凝固。佢頭兩間廠唔成功，到第三間同佢新合伙人開喺紐約Wassaic嘅廠就掂咗，生產出嚟嘅煉奶唔使雪藏，重可以有排𧄌。

## 出名牌子
*鷹嘜 (奶製品牌子)
*壽星公 (牌子)

## 參考資料

## 睇埋

* 淡奶
* 奶粉